text:
Diadomingo 26 di juli ultimo a tuma luga e prome concierto di Leerorkest Aruba titula ‘Cu henter mi alma’ via TeleAruba y medionan social. Door di Covid no por a haci e concierto aki den un sala grandi cu tur mucha hunto y a nace e idea pa haci e gran concierto aki na un manera virtual cu tawata tin un exito total. Prome Minister Evelyn Wever-Croes tambe a duna su mensahe durante e concierto virtual enfatisando e importancia di musica den bida di e ser humano.
“Musica ta algo cu ta casi indispensabel den nos bida. Musica ta un medio di expresion universal cu tin hopi efecto positivo pa e ser humano. Poder di musica ta uni nos na un manera hopi special y den hopi ocacion e ta duna nos e empuhe pa duna e miho di nos mes. E ta un decision individual pa nos uni y haci esaki pa logra nos metanan. Ora nos haci esaki nos ta desplega nos abilidad pa traha hunto, scucha otro y asina crea un comunidad mas feliz.
E filosofia di Leerorkest ta ‘musica pa tur mucha’, no necesariamente tin cu bira musico, pero musica ta pa nan desaroyo positivo, pa evita cu nan por bay den mal caminda. Gobierno di Aruba ta hopi orguyoso di e proyecto hunto cu ayudo di Hulanda pa haci e proyecto aki realidad pa Aruba.
Na e momentonan aki ya tin scolnan basico participando y cu exito y ta forma nos muchanan den un ambiente musical y sano. Un virus nunca por kibra e tononan pa yega na muchanan feliz y exitoso. Musica ta uni nos mas den momentonan dificil y ta stimula nos creatividad pa sigui dilanti. Musica ta e herment ideal pa fomenta e abilidad unico di cada mente y curason hoben.
Leerorkest Aruba a trece hunto, musiconan di henter Reino pa ilustra e compromiso cu nos muchanan. E tawata un periodo di solitud cu un vision pa innova y comparti. E reto tawata “Cu henter mi alma”.
Mester agrega cu sigur cada desafio tin su banda bon, e aña aki pa motivo di e pandemia mundial, no por a presenta un concierto grandi manera tawata desea cu tur e muchanan hunto den un sala grandi. Sinembargo cu entusiasmo a sigui traha hunto riba un concierto virtual y presenta den un forma innovativo e logro di nos muchanan durante un corto tempo.
Mundo ta cambiando y Aruba tambe a tuma pasonan grandi y firme pa locual ta trata innovacion p.e. na scolnan, den nos diferente departamentonan y pronto nos Ministerraad tambe lo ta completamente digital y di e forma aki ta haci procesonan mas lihe y eficiente y no mester para mas den rijnan largo mas na departamentonan di Gobierno.
E aña aki Gobierno a decreta aña di innovacion y eseñansa y ta hopi a wordo haci riba e dos areanan aki y ta un muestra di cuanto avansenan riba e tereno di technologia danki na e innovacionnan aki cu awe nos por mira e concierto virtual ‘Cu henter mi alma’ di nos muchanan di Leerorkest.
Den nomber di Gobierno di Aruba mi kier gradici di curason un y tur cu ta traha cu dedicacion y amor pa yuda nos muchanan den e proyecto musical aki y desea tur nos muchanan hopi exito. Muchanan feliz ta crea difinitivamente un comunidad feliz!”.


c: text/html

text:
ORANJESTAD, Aruba: Diabierna 13 di October e campeonato di futbol division honor 2017-18 a inicia den Compleho Deportivo Guillermo Trinidad. Na final di anochi e team di Solito, RCA, a piki e prome 3 punto y e perdida aki ta pone presion riba Caiquetio pa nan siguiente wega. E wega a termina cu e score di 3-0 pa SV RCA.
Desde comienso di wega Caiquetio a bay den defensa unda cu no tabata laga RCA yega facil e area di gol, pero e team di Solito na rindi y na diferente momento tabata tira riba gol. Di otro banda Caiquetio tambe tabata tira gol y na 2 ocasion a haya oportunidad pa anota gol di trempan pero no a probecha di esaki. Na di 43 minuut di tempo Ronald Gomez di RCA a anota e prome gol pa asina habri e marcado. Na diferente momento Keeper di Caiquetio Jorick Mackay a scapa hopi gol, mientras cu e delanteronan no tabata rindi y tabata keda ataca. E prome tempo a bay aden cu RCA ganando 1-0.
Den e di dos tempo ambos team a sigui pone presion, pero Dwight Feliciano di Caiquetio ta slight laat y a benta Glenbert Croes di RCA abou den area di gol. Referee a duna y Jeanluc Bergen ta cobra e tiro di pinalti na 73 minuut. Keeper Jorick Mackay a prepara su mes pero a bula otro banda y esaki a pone cu e di 2 gol ta cay pa RCA. Na di 87 minuut di wega Kevin Revelo di RCA a haya e oportunidad pa anota e di 3 gol, kende a ricibi un pase di Ronald Gomez.
Coach di RCA Joy Rosa a splica cu nan a enfoca pa bay cu e 3 punto den e prome wega, pasobra nan kier sigui acumula mas punto den e proximo weganan. Despues di e victoria aki un biaha mas RCA ta bay prepara nan mes pa nan siguiente contrincante cu ta Juventud Tanki Leendert cual wega lo ta diasabra pa 8:00PM. Loke ta importante ta pa acumula puntonan pa asina clasifica y RCA ta enfoca pa haci esaki.
Regilio Kartoredjo coach di Caiquetio a indica cu e no a spera menos di RCA, pero den e prome 40 minuut di wega esaki tabata 0-0. RCA a bay ariba y despues a haya un pinalti, cual a pone cu e hungadonan di Caiquetio a cay un tiki atras. Awo nan ta atras y esaki ta pone cu nan lo bay traha riba nan punto. E coach ta kere cu trahando pa mehora e punto aki p’e siguiente wega nan lo ta mas miho.

robotstxt: allowed

filter: keep


text:
Pronóstiko di tempu pa Kòrsou i bisindario bálido te djamars mainta 06:00 o.l., 12 di òktober 2021.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 12 di òktober 2021.
Kompilá: djaluna 11 di òktober 2021, 05:00 o.l. (09:00 UTC).
Tempu: Parsialmente nublá ku algun áwaseru lokal.
Temperatura máksimo lo alkansá 32ºC i temperatura mínimo 26ºC.
Solo ta sali 06:25 i ta baha 18:19 o.l.
Bientu: Generalmente ost i suak te moderá; forsa 2 te 4 (7 te 30 km/ora, 4 te 16 nudo).
Situashon general: Durante di próksimo 24 ora, un ola tropikal den nos área lo mantené kondishon atmosfériko faborabel pa desaroyo di algun nubia riba nos region. Algun di e nubianan aki lo generá momentunan di áwaseru, ku chèns pa bos i welek riba partinan di Kòrsou. Mas aleu, ta antisipá ku e fluho di bientu lo oumentá gradualmente den transkurso di awe.
Kondishon di laman: Generalmente trankil ku altura di ola entre 0.5 ku 1 meter (2 te 3 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djarason mainta: Parsialmente nublá ku algu áwaseru.
Meteorólogo: Abraham.


text:
KRALENDIJK – Ayera djasabra 11 di janüari alrededor di 11:30 di anochi, notifikashon a drenta na warda di polis ku lo mester tin un aksidente a kaba di tuma lugá na Kaya Monseigneur Nieuwindt na Tera Kòrá. Outoridatnan polisial ku a yega na e sitio a bin enkontrá un outo Toyota Vitz den kurá di un kas pegá bou di un betònmolen. Shofùr di e vehíkulo ahinda tabata den dje i tabata keha di dolónan rònt su kurpa. Pesei a manda pidi asistensia di pèrsonal di ambulans pa atendé ku e dama úniko okupante di e vehíkulo. Despues di un investigashon chikitu na e sitio, a bin komprondé ku pa motibunan te ahinda deskonosí, shofùr di e vehíkulo a pèrdè kòntròl riba su bolante den un bògt, kore den skual, dal den un pilá di betòn na entrada di un kurá di kas, pasa bai stret paden i finalmente keda pegá den un betònmolen ku tabatin stashoná den kurá di e kas.
Polis i CRS ta investigando e aksidente aki mas aleu.
FUENTE: LIVE FM.
NOTISIA KU BO POR KONFIA.


text:
Aruba Bank ta reconoce su empleado superior pa luna di januari
ORANJESTAD, Aruba –10 di februari 2021 – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Albert Lake a ser selecciona durante di luna di januari pa su apoyo excelente na clientenan di Aruba Bank.
Nos Junior Account Manager a brinda un servicio superior na clientenan den su area di trabou.
E ta haci esaki cu su amabilidad unico y semper ta bon informa den su tareanan diaria.
Albert Lake su amablidad y carisma a resalta y a haci cu ela wordo nomina y reconoci como un empleado superior.
Aruba Bank ta felicita y gradici e miembronan di e famia di Aruba Bank cu a wordo nomina pa cliente y of colega pa yuda brinda tur cliente “Un Experiencia Superior”. Pabien Albert!


text:
Booshi Wever:
DICTADURA TA E ULTIMO RECURSO PA TRATA NA SILENCIA DEMOCRACIA Y HUSTIFICA MAL
GOBERNACION POR MEDIO DI UN MOCION CHE!
Diahuebs dia 15 di october 2020 pueblo di Aruba un biaha mas tabata testigo di un maniobra dictatorial y anti-democratico pa deshaci di un minister. UPP den varios articulo a tilda e politiconan hulandes di ta haci "oneigenlijk gebruik" di cierto articulonan den nos Statuut. Ora nos a kere cu nos Parlamento hamas lo tuma e practicanan incorecto aki over, diahuebs nos por a experencia lo contrario.
Na maart 2020 Parlamento lo a yega na un areglo pa desvia riba e RvO di Parlamento pa loke ta trata e aspecto di presencia den Parlamento. Tur esaki en conexion cu e crisis di COVID-19. Un areglo cu por cierto ta bay linea recta contra di loke ta poni den nos Constitucion. Articulo III.16 inciso 1 ta bisa textualmente: "De Staten mogen niet beraadslagen noch besluiten, zo niet meer dan de helft van het aantal zitting hebbende leden ter vergadering aanwezig is".
Inciso 2 di e mesun articulo ta bisa: "Besluiten worden genomen bij VOLSTREKTE meerderheid van stemmen"! Si lesa e MvT por lesa cu contrario cu Corsow, incluso ta tene cuenta cu posibel vacatura cu por tin!! Mirando cu no tin ningun vacature, e exigencia constitucional ta cu decisionnan ta bay segun "VOLSTREKTE MEERDERHEID", esta 11 y no 10!!
Nos constitucion ta di un "hogere orde" cu e Reglement van Orde di Staten (RvO). E areglo pues ta "Inconstitutional" y pa colmo awor a haci maluso di dje tambe. Ki ora nos ta haya tipo di practicanan asina? Solamente ora cu bo ta den un skina y bo ta hasi "rare sprongen". Ta tristo cu un Parlamento cu varios "meester in de rechten" ta presta nan mes pa combini un areglo asina. Ta bira obvio cu tin hopi "meester in de rechten" cu obviamente "de rechten NIET meester zijn"! Ora cu mi tende e argumentacionnan pa purba di hustifica e "blunder" aki, mi tin cu cualifica esakinan como un "juridisch kolder"!! Pa colmo di parti di dos hurista!
Aparte di e tendencianan dictatorial, UPP ta di opinion cu mas bien cueste loke cueste kier deshaci di minister Lopez-Tromp pasobra si e keda, mas puito lo sali for di e macuto di corupcion, mal gobernacion y patronahe politico. E forma di proceder door di e presidente di parlamento ta un ultrahe contra nos constitucion. Ora ta cumbini ta hala nos constitucion un banda den e caso aki pa baha un minister. E ta mas cu obvio cu e mocion di desconfiansa (MOCION CHE DI MEP) a sosode di un forma premedita. A usa e reunion encuanto spearfishing pa colga e minister, pasobra a desvia totalmente di e punto di agenda y e considerans di e mocion di desconfiansa ta simpelmente un RIDICULEZ con por yega na un dictum asina!!!
Dia cu a yama e reunion pa baha e minister mes,no a presenta cu e mocion di desconfianza pero den e reunion encuanto e spearfishing di carambola ta presenta un MOCION CHE DI MEP. Dicon no a invita minister Lopez-Tromp pa e reunion diamars ultimo dia cu a trata e punto di integridad den Parlamento? E dia ey e Minister Presidente den un "attack-mode" a para hunga e Bon Samaritano pero de facto ela traha e script pa shotdown di diahuebs pa core cu minister Lopez-Tromp por medio di e mocion CHE!!
Pa presenta un mocion CHE ta pone nos constitucion un banda, dicon pa e asunto di Ombudsman no a hasi mescos? Pa e Ombudsman si ta encamina e procedura perscirbi den nos Constitucion!! Pa core cu un minister ta djis pone nos constitucion un banda!! Nos por papia aki di INTEGRIDAD??
Ta hopi obvio cu aki nos por papia solamente di un buracheria di poder, pero tambe ta wordo demostra hopi cla cu tin HOPI COS DI SCONDE cu nan NO pa mira luz di dia!!!! Un biaha mas a wordo demostra cu e gobierno aki ta colga na un hilo cu no ta algo bon pa nos pais cu ta den crisis. Cada rato ta bira hopi obvio cu mester bin un otro tipo di gobernacion pa stop tipo di saltonan mortal asina. Mester uni y e partidonan grandi mester por "for once and for always" pone Aruba na prome lugar. E gobierno otro mester tin como tarea principal pa introduci e reglanan di Good Governance como un solo pakete y fragmenta manera awor djis pa un "windowdressing"! Of mester core cune pa den campaña parti tereno pa loco?
UPP a señala na varios ocacion di e tendencianan dictatorial di e gobierno POREDmep pero awor esaki a pasa pa Parlamento tambe. Si bo ta realmente kere den democracia, bo gevoel mester dictabo cu un maluso a wordo haci di un areglo ilegal.
Ta di spera cu e minister presidente para e tendencianan aki, apesar cu ta e ta dirigi henter e payasada of cu nos gobernador para esaki. No por sigui acepta e practicanan aki. Bo no por haci cu otro loke bo no kier pa otro haci cu bo.
Partido UPP
Booshi Wever
16 oktober 2020


text:
Ministerio di Husticia, Seguridad y Integracion, conhuntamente cu partnernan strategico, ta haciendo esfuersonan continuo pa e programa di asistencia di Regreso Boluntario. DIMAS ta encarga cu e registracion y coordinacion di e programa di Regreso Boluntario. Desde cu a anuncia a iniciativa aki e programa di asistencia a ricibi un acogida grandi di parti di e personanan interesa. Riba e prome siman ya tabatin 300 persona registra.
Actualmente nos ta den e di dos fase unda cu e partinan logistico y palabracionnan diplomatico cu e diferente paisnan ta tumando lugar. Alabes DIMAS a cuminsa contacta personanan cu a mustra interes pa e progama di asistencia sea pa suministra informacion of pa pidi informacion adicional cu e pais di origen ta rekeri pa e buelo por tuma lugar.
Desde comienso di april te cu awor tin mas di 500 persona registra pa diferente destinacionnan.
Gobierno di Aruba ta conciente cu actualmente tin hopi persona interesa pa regresa nan pais di origen riba un base boluntario y pa e motibo aki tambe a opta pa laga e periodo di inscripcion habri te cu proximo aviso. E formulario di inscripcion ta disponibel via di e tab Regreso Voluntario / Vrijwillige Terugkeer / Voluntary Return riba e website di DIMAS https://www.dimasaruba.aw/ y pa mas informacion por tuma contacto na 281-1010.
Pa locual ta trata e biaheronan cu e siguiente destinacion nos por informa lo siguiente:
E parti logistico pa cu biaheronan pa Hulanda (y tambe otro paisnan Europeo) ta canando via di Vertegenwoordiging van Nederland op Aruba (VNO) y e biaheronan lo wordo contacta door di dicho instancia.
Biahenan pa Colombia ainda ta den e fase di palabracionnan cu e autoridadnan di e pais riba nivel diplomatico, logistico y di sanidad.
E buelonan riba e dianan 8, 9, 10 y 11 di mei 2020 a keda posponi pa motibonan fuera di alcance di Gobierno di Aruba.
Mientrastanto a continua cu e deliberacionnan pa e promer buelonan di repatriacion, cualnan a wordo posponi, por continua a corto plazo. Awor Aruba lo procede pa reschedule tur buelonan aki y lo comunica cu e interesadonan den e proximo dianan.
DIMAS ta pidi tur persona cu a registra pa e programa di asistencia di Regreso Boluntario pa keda pendiente di e emailadres cu a registra. Na momento cu tin informacion importante tocante di e buelo lo comunica esaki via di email y e telefon local.


text:
WILLEMSTAD – Shete partido nobo ta partisipá na e próksimo elekshonnan di Staten na Kòrsou. Di e partidonan nobo nos konosé Partido Demokrátiko kaba: den e elekshonnan di 2012 nan no a logra kue niun asiento, pero e aña aki nan por purba di nobo. Geraldine Parris na kabes di lista a logra haña 1094 ekspreshon di sosten. Kòrsou di nos Tur di empresario Amparo dos Santos a haña mas tantu voto, 2178
Un kantidat rèkert di diessinku agrupashon polítiko a partisipá e wikènt aki pa haña 870 ekspreshon di sosten. E kantidat aki ta stipulá pa lei i ta e resultado di 1 porshento di e votadónan ku den e último elekshonnan na 2012 a bin vota.
Ku e resultado di e elekshon preliminar un total di diestres partido ta partisipá riba 30 di sèptèmber, ora Korsou bai vota atrobe. E partidonan aktual den Staten, Pueblo Soberano, PAIS, PNP, PAR, MFK i MAN ta haña konkurensha di èks polítiko òf èks minister.
Èks polítiko
Asina e Miembro di Staten independiente Omayra Leeflang ku UN Kòrsou Hustu (1361) i Miembro di Staten èks-PAIS Marilyn Moses ku Movementu Progresivo (1240) a logra di haña sufisiente sosten. E Miembro di Staten èks MAN Charles Cooper a hasi meskos kus su partido nobo PAS (1543). Èks promé minister Ivar Asjes ku Pro Kòrsou (965) i èks minister di Enseñansa Rene Rosalia ku Kousa Promé (1122) ta aden atrobe dia 30 di sèptèmber.
Nan a haña sosten di un parti di e 12.118 hende ku derechi pa vota, ku a tuma trabou di bai un di e sinku lugánan kaminda por a vota. Esei ta un dies porshento di tur esnan ku tin derechi di vota. E di seis lugá tabata prizòn SDKK kaminda e detenidonan por a vota. 181 prezu a vota. Mayoria di e votonan a bai pa Kòrsou di nos Tur di Amparo dos Santos: 122.
Kustumá
Hopi grupo polítiko ku ke presensiá na elekshonnan na sèptèmber a warda nan votadonan e wikènt aki ku blas i bandera. Un partido asta tabatin un foyeto ku puntonan di e programa pa parti. E otro gruponan mester a kustumá di hiba kampaña. Kasi tur ta di akuerdo ku gobièrnu mester invertí den enseñansa, i ekonomia. Ora a puntra pa un presupuesto pa enseñansa i kuantu mester invertí, tur esnan nobo a haña nan ta keda ketu sin por kontestá.
Outor Dick Drayer


text:
KRALENDIJK — Den e promé kuartal di 2021 produkto- i servisio di konsumidó na Boneiru tabata 3,2 porshento
mas barata ku un aña anterior. Un kuartal anterior inflashon ainda tabata -5,2 porshento. Na Sint
Eustatius preisnan a baha riba base anual ku 2,8 porshento i na Saba ku 1,2 porshento. Esaki CBS
ta informá a base di e índise di preis di konsumidó Hulanda Karibense.
Por atribuí e inflashon abou den e promé kuartal di 2021 na Hulanda Karibense partikularmente
na e kompensashon ku gobièrnu ta suministrá for 1 di mei 2020 pa koriente, awa i internèt.
Den e promé kuartal di 2021 tambe e krísis di corona tabatin konsekuensia pa kompilashon di e
índise di preis di konsumidó (CPI) pa Hulanda Karibense. Partikularmente pa motibu di e
lockdown na Boneiru por a hasi muchu ménos opservashon di preis den tiendanan na luna di
mart.
E inflashon abou na Boneiru ta partikularmente pa motibu di e kompensashon pa elektrisidat i
awa entrante 1 di mei 2020. Koriente tabata 14,3 porshento mas barata den e promé kuartal di
2020 kompará ku un aña anterior i awa tabata 16,0 porshento mas barata.
Kompará ku un kuartal anterior preisnan na Boneiru a subi den e promé kuartal di 2021 ku un
promedio di 1 porshento. Esaki a ser okashoná partikularmente dor di subida di e tarifanan
variabel di koriente i awa. Ounke preis pa tarifa variabel a subi den e promé kuartal kompará ku
e di kuater kuartal di 2020, e preis pa e tarifa total (vastrecht i tarifa variabel) a keda bou di e
nivel di un aña anterior.
E preis promedio pa alimento a keda basta stabil den e promé kuartal kompará ku un kuartal
anterior. Preis pa bestia di pluma a baha ku kasi 3 porshento i preis pa fruta fresku a subi ku 1,5
porshento. Mas aleu preis pa paña di hende muhé a subi ku 4,6 porshento.
Preisnan na Sint Eustatius un tiki mas haltu ku kuartal anterior
Preisnan di konsumidó na Sint Eustatius tabata 2,8 porshento mas abou den e promé kuartal di
2021 kompará ku un aña anterior. Den e di kuater kuartal di 2020 e bahada tabata 3,2
porshento.
Den e promé kuartal konsumidónan a paga 0,7 porshento mas ku un kuartal anterior.
E tarifanan variabel pa koriente a subi kompará ku e último kuartal di 2020 ku mas di 10
porshento. Mas aleu preis di gasolin a subi ku 1,7 porshento i di disel ku 3,9 porshento.
Preisnan di konsumidó na Saba stabil kompará ku kuartal anterior
Na Saba konsumidónan a paga den e promé kuartal di 2021 un promedio di 1,2 porshento
ménos kompará ku un aña anterior. Den e di kuater kuartal di 2020 inflashon ainda tabata -0,8
porshento.
Den e promé kuartal konsumidónan a paga 0,1 porshento ménos ku un kuartal anterior.
Preisnan pa alimento i artíkulonan di baño a baha. E tarifanan variabel di koriente a subi ku mas
di 26 porshento kompará ku e último kuartal di 2020.
Sifranan tentativo
E sifranan tokante e promé kuartal di 2021 ta tentativo i lo keda stipulá nan definitivamente ora
ku publiká tokante e di dos kuartal di 2021.


text:
Diadomingo merdia e famia y amistadnan di Jerusha Rasmijn a celebra 50 Cumpleaño di Ex-Reina y Ex-Miss Aruba na House of Mosaic. Un celebracion cu a inicia 11or di mainta den e hardin unda tur invitado a ser ricibi pa Jerusha y haya nan asiento pa asina disfruta di e Tapas prepara pa Aruba Indulgence.
Despues a sigui e fiesta den e parti interior cu tabata un twist formidabel di dia pa anochi. Aki a inicia na e mesa di bolo unda tur hende a canta happy birthday y cu cheers cu nan gold prosecco. E BFF di Jerusha, Fernando Mansur, a prepera un play list cu a recorda e epoca di oro di nos Reina y Miss.
E celebracion a finalisa cu Karaoke den e otro esfera di House of Mosaic ekipa ful pa un tremendo happening. Riba e video y potretnan tin un impresion di e fabuloso celebracion.


text:
ORANJESTAD — A pesar cu recientemente a lanta un dump ilegal nobo na Paradera, e cantidad di dumpnan ilegal na Aruba a baha desde cu a introduci legislacion nobo prohibiendo e fenomeno aki, segun minister Mike de Meza (AVP) di Medio Ambiente.
Un entrevista di Ariën Rasmijn cu minister Mike de Meza
Desde cu e prohibiscion ta na vigor, tin un asina yama ‘swipe-team’, consistiendo di Ministerio Publico, polis y City Inspector cu ta controlando ariba dumpnan ilegal den areanan residencial, cu den ultimo añanan a cuminsa crece den cantidad na Aruba, te hasta cu companianan di construccion y di procesa sushi tabata hasi uzo di nan.
Minister De Meza ta admiti cu a pesar cu e cantidad di dumpnan ilegal a baha ainda mester bin cu maneranan mas efectivo di boet y procesa esnan cu no ta uza e dump na Parkietenbos pa tira nan sushi.


text:
Jarissa Dubero: Aruba merece miho enseñansa
“Ami ta un mama. Ami ta un maestro y ami tin hopi ex-studiante cu mester a lucha hopi duru mes pa caba scol y mucho hopi cu apesar di nan lucha, no a logra caba scol. E situcion den enseñansa awor aki ta mas preocupante cu nunca antes. Nos no por laga e situacion sigui bay fo’i man. Nos tin cu cambia e situacion den enseñansa awor, prome cu ta laat!” Cu e palabranan inpactante aki señora Jarissa Dubero, juffrouw Ja, a introduci su mes ayera nochi den Cas di Partido, como candidato pa eleccion di 25 di juni awor, riba lista di partido AVP.
‘Juffrouw Ja’ no a sconde e frustracion cu e ta comparti cu su coleganan maestro den enseñansa, pa motibo di e maneho di e minister actual. Ela menciona cu e ambiente di trabou a bira asina malo den e ultimo añanan, cu tin maestronan hoben cu ta puntra pakico nan a bira maestro di scol, si nan no ta haya sosten y oido di e minister di enseñansa y e gobierno di Aruba pa educa nos muchanan. E tabata un testimonio cu a gara atencion di tur hende y cu sigur lo haya continuacion durante y despues di e campaña pa eleccion. Sin duda e presentacion di Jarissa Dubero a capta nos atencion!
Ken ta Jarissa Dubero?
Jarissa Dubero ta un juffrouw di scol secundario hopi stima. Su nomber ta Jarissa Fabiana Dubero, cariñosamente yama JA of juf. JA. Juffrouw Jarissa tin 16 aña ta eherce e bunita trabou di maestro na diferente scol secundario. El a caba su Bachelor den e materia di ‘BeeldVorm & Kunst’ na Hulanda. E ta un materia nobo cu ta ensera practica di diferente forma di arte. E forma cu juffrouw Jarissa ta duna su lesnan y su relacion cu su studiantenan a haci’e un maestro hopi stima y respeta.
Su mision ta pa trece e confiansa perdi bek entre minister, sindicato, fundacion-, departamentonan- y maestronan. E forma cu e kier logra esey ta door di stimula dialogo den tur sector y na tur nivel di enseñansa. Su vision ta di un Aruba cu enseñansa bon cordina for di peuter/creche te na HBO/educacion profesional y superior. Tambe e ta kere cu enseñansa mester ta disponibel pa yuda hende siña cosnan nobo durante henter nanbida. Esey no ta nifica cu nan mester bay scol henter nan bida, pero si cu nan ta sigui siña y desaroya nan mes pa nan keda envolvi den comunidad y capaz di yuda nan mes den tur situacion di bida.
Campaña, website y competencia
Jarissa Dubero su manera di campaña pa e eleccion ta diferente. Jarissa ta sigui educa tur hende. Tambe den campaña. Ariba su website por sigui diferente workshopnan informativo manera splicacion di diferente topico di nos politica, con pa anda cu budget y mas. Riba e website tin un competencia hopi creativo pa Aruba unda bo por participa y gana premio super bon.
Dicon a scohe pa AVP?
Juff Jarissa a scohe pa AVP pa e partido su trajectoria den historia di nos pais y pa e bon puntonan di enfoke den su programa nobo pa gobernacion di nos pais awor aki. Puntonan importante manera: rescata y renoba ECONOMIA, rescata y renoba ENSEÑANSA, rescate di nos CUIDO MEDICO yfortifica nos RED SOCIAL. Y masha importante, e forma di goberna den DIALOGO y HARMONIA cu iudadanonan, organisacionnan y gremionan den nos comunidad.
Por haya sa mas di Jarissa Dubero y sigui su campaña door di subi un di e rednan social aki: su website www.Juf.Ja.com , su pagina di Facebook FB Juf. Ja of su pagina di Instagram instajuf.ja
Pronto lo por vota pa Jarissa Dubero riba lista di AVP!


text:
Ret Karibense ta trese un seri di artíkulo tokante e islanan di Hulanda karibense, sinku aña despues di e renobashon estatal di 10 di òktober 2010. Riba e fecha ei a desmantelá Antia Hulandes i Sint Maarten i Kòrsou a bira pais outónomo den reino. For di e dia ei Boneiru, Sint Eustatius i Saba ta ‘munisipio ekstraordinario’ di Hulanda. Aruba tin e státùs outónomo for di 1986 i no tabata forma parti mas di Antia Hulandes.
THE BOTTOM – Despues di sinku ana komo munisipio ekstraordinario Saba ta mira progreso, manera e mehorashon di infrastruktura i bista riba un ret di awa di pipa, pero asuntunan manera penshun, kosto di bida i preshon di belasten ta keda tehi hende.
Saba United People Labor Union Association (SUPLUA) i gobièrnu insular na luna di mei a forma un komishon pa investigá e struktura nobo di salario, ku a introdusí na oktober 2014. Amtenarnan ta prekupá kon e struktura nobo di salario lo influensha nan rentabilidat, tantu pa término largu ku pa término kòrtiku.
Segun Ludwina Charles, direktor di SUPLUA, gobièrnu insular no a reakshoná ainda. Sueldo mínimo na Saba ta 5.09 dòler. Ademas e penshonadonan ta frustrá ku nan penshun ku ta bou di e márgen di pobresa. “Mi penshun ta 800 dòler. Kon mi ta hasi paga mi resibunan ku esaki”, Thadseus Durand ku a kaba di baha ku penshun ta puntra.
Belasten dòbel
Na yüli konseho insular a trese dilanti na Hulanda e belasten dòbel ku sabanonan ta paga na Saba i Sint Maarten. Derecho internashonal ta prohibí e belasten dòbel, ke men segun gobièrnu insular ta responsabilidat di Ministerio di Finansa pa haña un solushon.
Konseho insular a proponé na Hulanda pa para impuesto di importashon te dia yega na un solushon ku Sint Maarten. Pero minister di Asuntunan Interno i Relashonnan den Reino Ronald Plasterk ta bisa den un karta na Tweede Kamer ku “por tin belasten dòbel solamente si un empresario òf persona privá di Sint Eustatius òf Saba kumpra otro produkto ku no ta kos di promé nesesidat serka un empresario na Sint Maarten ku no ta kleim e dispensashon di eksportashon i te asina leu ku e balor surpasá e dispensashon di biahero di 500 dòler. Si e empresario no kobra e dispensashon serka e kumprado, no ta trata mas di kobramentu (dòbel) di belasten”, Plasterk ta bisa. No ta mustra manera lo bini un solushon di Hulanda.
Infrastruktura
E mehorashonnan infrastruktural na Saba ta opvio. Loke por mira bon ta e mehorashonnan di e kamindanan, e konstrukshon di un lugá di parker nobo i drechamentu di Saba su pueblo mas frekuentá Windwardside, konstrukshon di un instalashon eléktriko nobo i un kompania nobo di resiklamentu i mehorashonnan na e aeropuerto, basá riba reglanan internashonal.
Fin di sèptèmber a aseptá un bùdjèt di 10.576 dòler pa 2016, solamente 156.000 dòler mas ku e bùdjèt pa 2015. Segun gobièrnu insular e añanan ku ta bini lo tin mas atenshon pa koperashon ku gobièrnu hulandes pa sigurá ehekutashon di e programa di Hulanda karibense di mas aña i e plan di desaroyo. Algun proyekto a kuminsá kaba na 2014 i lo kaba na 2015-2019.
Pipa di awa
E proyekto di mas grandi ta instalashon di un sistema di ret di pipa di awa. Fin di e aña aki òf kuminsamentu di otro aña ta kuminsá instalá un pipa di awa di haf, Fort Bay, te na e kapital The Bottom. Pueblo ta haña e preis di awa di bebe muchu haltu i fin di ougùstùs a baha e preis ku dos sèn pa galòn. Gobièrnu insular a introdusí un supsidia di emergensia durante tempu di sekura i pa kas ku entrada abou tin fondo di ayudo spesial.
Enseñansa
Kuminsamentu di aña di skol nobo tabatin bon notisia pa e skol d enseñansa sekundario ora tur alumno di e último klas di Saba Comprehensive School (SCS) a slag pa nan èksamen final. Regularmente e skol tabata haña mal nòmber pasobra e skol tabata lucha ku un skarsedat di dosente i ku problema ku e direktiva di skol. Ta manera enseñansa na Saba ta kore atrobe, loke ta importante pasobra enseñansa na BES na 2016 mester kumpli ku kriterio hulandes.
Outor Hazel Durand


text:
Celebrating 60 Years of Island Hospitality: 1959 – 2019
Aruba’s first luxury hotel will celebrate its 60th anniversary on Thursday, July 18, 2019.
Long before becoming the Hilton Aruba Caribbean Resort & Casino, the iconic hotel was originally named Aruba Caribbean Hotel, and was the first luxury resort on the Caribbean Dutch island of Aruba. The hotel officially opened its doors in 1959 and paved the way for tourism on the island.
For many years, the Lago Oil Refinery was the main source of employment for the island. However, due to automation in the 1950s, many employees lost their jobs. To boost the economy, a new industry was required, and the government proposed the most feasible choice – tourism.
To commemorate its 60th anniversary, and to celebrate the hotel’s breakthrough as the pioneer in Aruba’s luxury hospitality industry, the resort invites guests and locals to join 60 days of celebration together with family and friends, with a series of promotions, including special local room rates, celebration menus across local-favorite restaurants such as Laguna and Sunset Grille, and eforea spa specials.
Locals and guests can also share their memorable moments at Aruba Caribbean Hotel through a photo contest activity that will be launched on social media on Thursday, July 18. Carrying the theme of iconic legacy, participants can submit their unforgettable memories for a chance to win great prizes.
The 60 days of celebration are also about giving back. As part of its corporate social responsibility initiatives, Team Members and leaders at the resort will be restoring a basketball court in the De Vuyst neighborhood in San Nicolas.
Nicknamed the “Grand Dame,” the resort was designed by one of America’s most famous hotel architect, Morris Lapidus, who also designed landmark hotels such as the Fountain blue, the Eden Roc and the Americana. Of the 276 hotels designed by Morris Lapidus, his design of the first large hotel in Aruba is considered one of his best.
When it opened its doors in 1959, it quickly became a favorite getaway for world-famous jet-setters. Some of the resort guests over the years included, members of the Dutch Royal family, renowned actresses, singers, songwriters and more, from Queen Beatrix of the Netherland to King Willem-Alexander, Princess Margriet van Vollenhoven, famous singers such as Harry Belafonte and George Benson, and other celebrity entertainers including Elizabeth Taylor, Eddy Fisher, Jack Benny, Arthur Godfrey, Xavier Cugat, Abbe Lane, Jan Peerce, Liberace, Natalie Wood, Bob Hope, Roger Moore and Tony Martin.
Guests of the resort can witness the resort’s celebrated legacy in vintage photographs throughout the property, as a reminder of past decades, hung on walls from the lobby to the hallways and rooms, preserving the nostalgia yet pairing it with the latest technology, placing great value on innovation, and ushering its special brand of hospitality into the future.
Throughout the year, Hilton Aruba Caribbean Resort & Casino, will continue to celebrate its Diamond Jubilee, with a series of events, activities and surprises for travelers and locals alike.
Papiamento
Celebrando 60 aña di Hospitalidad Caribense: 1959 – 2019:
Aruba su prome hotel luhoso a celebra su di 60 aniversario diahuebs, 18 di juli, 2019
Basta tempo prome cu Hilton Aruba Caribbean Resort & Casino, e hotel iconico tabatin e nomber di Aruba Caribbean Hotel, y tabata e prome hotel di luho riba e isla di Aruba. E hotel a habri su portanan oficialmente na 1959 y a habri caminda pa turismo riba e isla. Pa hopi aña, Lago Oil Refinery tabata e fuente di empleo principal na Aruba. Pero cu automatisacion den a añanan 50, un gran cantidad di empleado a perde trabou. Pa sostene e economia, a mira necesidad di un industria nobo y e sugerencia di Gobierno mas probabel a bira: turismo.
Pa conmemora su di 60 aniversario, y pa celebra e hotel su progreso como pionero di Aruba su industria di hospitalidad di luho, e resort ta invita guest y local pa participa den 60 dia di celebracion hunto cu famianan y amistad, cu un serie di promocion. Esakinan ta inclui prijsnan special pa kamber, menunan special p’e celebracion den varios restaurant manera Laguna y Sunset Grille e specials den Eforea Spa.
Localnan y bishitante por comparti momentonan inolvidabel den un concurso di fotografia cu ta lansa riba social media diahuebs, 18 di juli. Cargando e tema di “Iconic Legacy”, participantenan por entrega nan recuerdonan inolvidabel pa e chens di gana premionan fabuloso.
E 60 dianan di celebracion tambe ta un tempo pa debolbe. Como parti di su programa di responabilidad social corporativo, colega y lidernan di e resort lo ta restaurando un cancha di basketball den bario di De Vuyst na San Nicolas. E asina yama “Gran Dama”, e hotel tabata diseña pa un di e architectonan Mericano di hotel, Morris Lapidus, kende tambe a diseña hotelnan referencial manera e Fountain Bleu, Eden Roc y Americana. Di e 276 hotelnan diseña pa Morriba Lapidus, esun di e prome hotel grandi na Aruba ta considera un di su mihornan.
Despues di a habri su portanan na 1959, rapidamente ela bira un localidad faborito di celebridadnan famoso. Algun di e guestnan durante añanan tabata, miembronan di Famia Real Hulandes, actor, actriz, cantantenan y mas. For di Reina Beatrix pa Rey Willem-Alexander, Princess Margriet van Vollenhoven, cantantenan manera Harry Belafonte y George Benson, y otro farandulero manera Elizabeth Taylor, Eddy Fisher, Jack Benny, Arthur Godfrey, Xavier Cugat, Abbe Lane, Jan Peerce, Liberace, Natalie Wood, Bob Hope, Roger Moore y Tony Martin.
Guestnan di e hotel por mira e legado celebre aki den un serie di fotografia vintage dentro di e propiedad, como recuerdo di e decadanan pasa, colga riba muraya den lobby y hanchinan y hasta kamber. Asina preservando e nostalgia y combinando e cu tecnologia actual, poniendo balor grandi riba inovacion pa trece e marca special di hospitalidad antiguo tambe den futuro.
Durante e añanan, Hilton Aruba Caribbean Resort & Casino, lo continua e celebracion di su Aniversario di Diamente cu actividad y surpresanan pa tanto local y bishitantenan por disfruta.
E Aruba Growth Fund, a cumpra e propiedad na 2015.
E Aruba Growth Fund t’e prome fondo di accion financiero na Aruba. El a ricibi su fondonan inicial for di Aruba su fondo di pensioen principal y varios compania priva di bon reputacion. E Aruba Growth Fund a cumpra e propiedad na 2015 y a brand e como Hilton. Na december 2016, n’e ceremonia di reapertura, tumando lugar den e lobby renoba, e representante di doñonan Rene Kan, a comparti su vision. Rene Kan a anuncia con anima e ta pa e futuro di e hotel. El a wak’e como e destinacion number uno pa biaheronan pa Aruba. El a wak un lugar caminda coleganan ta bin traha y ta bay cas tur dia cu un sonrisa riba nan cara y un hotel cu un lugar inolvidabel den historia, pero ken su futuro ta un parti integral pa su isla natal.
El a gradici tur hende cu a confia e team di maneho y a priminti pa traha hunto pa crea un experiencia bunita pa cada uno cu bishita e resort y e fabuloso isla di Aruba. Su vision ta intacto ainda. Ya ta mas cu 4 aña cu Hilton Hotels & Resorts, e marca principal di Hilton Worldwide a anuncia e ampliacion di su presencia global pa inclui e Hilton Aruba di 357-kamber, riba e bunita oasis di Palm Beach.
Awe, e compania ta bisa cu Hilton Aruba Caribbean Resort & Casino ta un di e Hilton-nan mas exitoso na mundo y un di esnan cu mas ocupacion den e compania. Den comienso di aña e resort a gana “Hotel of the Year”, drentanto como e prome den e chain su propiedadna. Di su tamaño, operando entre 351 y 750 kamber, den area di America y Caribe. E resort a wordo honra durante e Hilton Leadership Conference na Orlando, reconosiendo e logronan di surpasa expectativa di guest y alcansa metanan financiero. Mas importante, e resort t’e unico riba e isla caminda coleganan tambe tin shares den e hotel inclui den nan pensioen, cu ta inverti y creciendo, den un hotel elegante den localidad principal riba beachnan blanco, yamabdo bahieronan bon bini pa 6 decada na nan destino hotelero popular.
Posted on Jul 19, 2019


text:
FREEWINDS:
DI NOORD PA SAVANETA E MINISTERIO DI BOLUNTARIO DI FREEWINDS A TRASPASA NOS ISLA PA YUDA SEGURA PROTECCION DI COVID-19 DEN NOS EDIFICIONAN DI MFA
E edificionan di MFA ta oficinanan hopi bishita pa publico do Aruba.Pesey ta importante pa sigi e protocolnan di distancia social y bistimento di mascaras di cara hunto cu e desinfección adicional di D7, e destructor di virus mas efectivo cu tin.
E Ministerio di Boluntario di Freewinds a desinmfecta tur e 4 edificionan di MFA.Pa motivo di e gran cantidad di hende cu ta bishita e edificionan aki e desinfección a wordo haci después di oranan di trabou.Esaki no tawata un problema considerando e importancia di e trabou cu mester wordo haci.Dor di usa D7, e e destructor di bacteria y virus mas efectivo, e pueblo por confía c unan ta haya e mihor protección contra e posibel propagacion di Covid-19.
Esaki ta mas importante mientras e number di casonan activo di covid-19 ta sigui baha. Preveni cu e virus sigi plama ta e mihor manera pa mantene tur hende saludabel.
Pos bisa cu un ons di prevención ta bal un ton di curashon.
Pa conveniencia di e staf cu ta traha den e edificionan di MFA y e publico c uta bishita e edificionan aki e trabounan di desinfección a tuma lugar después di oranan di trabou.
Sr. Jean Paul Gibbs e manager di e facilidadnan di MFA tawta hopi contento cu e esfuerzo di e Ministerio di BOluntario bisando:” Loke boso ta hasi ta hopi bon, hopi positivo.Boso t ayudando nos comunidad”
Un miembro di staff na un di e edificio a bisa:”Esaki ta hopi positivo.E hendenan ta contento.Ta un sentimento hopi grandi pa sa cusi tin algo cu ta causa daño ta den e dificionan y e ta wordo mata prome cu e por causa daño na hende”
Como reconocimiento pa e trabounan hasi e Ministerio di Boluntario di Freewinds a haya un carta di gradicimento di sra. Arleen Oduber, e cabesante di e edificionan di MFA. E carta a wordo presenta na sra. Susan Lora, e persona encarga cu e Ministerio di Boluntario di Freewinds.E carta ta bisa: Den nomber di Bureau Multifunctionele Accomodatie, mi kier a expresa mi gratitud na na e team di Freewinds.My danki y gradicimento ta bai pabo y bo equipo pa e esfuerzo extraordinario, boso tempo y dedicación, specialmente durante e periodo difícil aki di Covid-19.
Mi ta conciente cu esaki ta un tarea duro, pero e equipo di Freewinds a hasi un super trabouy tawata dispuesto pa hasi esaki durante oranan di anochi.
Mi ta aprecia e asistencia cu boso a duna nos imensamente.Siceramente, Arleen Oduber.
E manager di e facilidadnan di MFA, Sr. Jean Paul Gibbs, a presenta e carta di apreciación di e cabesante di MFA na e Ministerio di Boluntario di Freewinds,como reconicimento di nan esfuerzo pa desinfecta e edificionan di MFA.
Pa haya sa con pa proteha bo mes y otronan, con bo por mantene bo cas of bo lugar di trabousproteha, bishita How to Stay Well Prevention Resource Center online na www.scientology.org/staywell, caminda bo ta haya tur e [amfletanan y videos di Stay Well. Por download copia di esakinan gratuitamente.Tur e material ta obtenibel na spaño, ingles y hulandes y 18 idioma mas.
Pa haya sa mas di Freewinds, waak, Inside Scientology: The Freewinds na The Scientology Network.(www.scientology.tv/series/inside-scientology/freewinds.html)
Contact:
Freewinds Port Captain
Phone/Whatsapp: +1 727-666-0645


text:
Gobierno Hulandes ta usa COVID-19 krisis pa ekstorshona, destabilisa I rekaptura e islanan outonomo
Honorabel Damas I Kabajeros,
Nos ke pone na atenshon di tur Nashon Karibense pa ta konsiente di e situashon aktual ku ta okuriendo riba nos islanan ruman, Aruba, Korsou I Sint Maarten. E gobierno Hulandes ta malusando e krisis di COVID-19 pa impone un kambio konstitushonal ku ta inaseptabel I inhustu.
Hulanda nunka a laga los di su plan I trajekto pa rekonkista e islanan di Karibe Hulandes ku e meta pa mas alew rekupera poder I influensia geo-politiko I mantene I tene na bista nan plan-pa-gera kontra Venezuela I su reservanan-di-petroli. Hulanda ta probechando lo maximo di e embargo ekonomiko riba Venezuela usando esaki kontra nos islanan pa destrui nos ekonomianan, destabilisa nos gobiernonan, I kontinua pa stap pa stap rekonkista I re-kolonisashon. Korsou ta bao di preshon di gobierno Hulandes I a wordu aisla I hinka den huki pasobra e refeneria ku ta e dunado di trabao prinsipal di Korsou ta den tapara pa wordu sera. Tempu ku Shell di Hulanda a bandona I laga Korsou den un desaster ekonomiko na 1985 I tambe Hulanda a sera Offshore ku tambe tabata otro pila mayo di ekonomia e tempu ey, e mesun PDVSA di Venezuela a reskata Korsou I a tuma e refineria over I opere for di e tempu ey I a stabilisa ekonomia I demokrasia di Korsou. Ku e resiente menasanan di gera kontra Venezuela e gobierno Hulandes a bolbe bek aden, usando e embargo kontra Venezuela I forsa PDVSA pa bandona, atrobe kreando otro kaos ekonomiko. E mesun kos ta e kaso na Bonaire, ku terminal-pa-almenasa petroli BOPEC ta bao di embargo I ku ta propiedat ekslusivo di PDVSA, tambe a wordu ordena pa wordu sera. Tur esaki lo kondusi na mas dependensia di Hulanda.
Asina ku e krisis di COVID-19 a eskala, e gobierno Hulandes lidera pa Sekretario-di-estado Knops, un ex-militar-taktiko usa den e gera di Irak pa su ekspertiso pa operashonan pa sigura I guardia energia I petroli, a fortalese su gara riba e islanan Korsou, Aruba I St Maarten dor impone kondishonan riba e yudansa/fiansa finansiero ku lo forsan pa efektivamente entrega nan outonomia limita I podernan bek na gobierno di Hulanda. Un di e kondishonan ku ta korta den salario di tur empleadonan di gobierno ku lo redusi nan forsa di kompra mas I redusi aktividat ekonomiko ku ya kaba ta den krisis dor di Korona I ku tambe a stop e industria I ekonomia di turismo. Na Korsou, ku un gobierno pro-Hulanda, esaki a kondusi na protestanan ku riba 24 Juni a eskala den disturbionan I insendionan. Komo reakshon e gobierno Hulandes a manda sentenares di militar pa wordu usa kontra e pueblo di Korsou I posiblemente den un proksimo paso den un konflikto arma kontra Venezuela.
Na St Maarten e sekretario di estado Knops a usa e mesun taktikanan militar Hulandes di ekstorshon pa forsa nan tambe pa firma I entrega outonomia I podernan bek na e gobierno Hulandes, tur den nomber di ayudo/fiansa pa COVID-19
Na Aruba, e gobierno ku a mantene firme kontra e intervenshon agresivo Hulandes a wordu pone lomba kontra muraya I ta bao di menasa, ayera 6 di Juli, ora ku nan risibi for di Den Haag un dokumento konteniendo 218 pagina ku 18 medidanan dikta pa e Hulandesnan pa bini na vigor i ku lo impone un institushon no-demokratiko di supervishon- finansiero ku lo para riba nan mes gobierno I demokrasia, I ku lo elemina nan outonomia. E medidanan aki lo mester ta vigor prome ku fin di siman aki si no Hulanda lo suspende stop tur ayuda/fiansa finansiero mesora si no kumpli.
Mientrastanto ku na Sint Eustatius e mesun Sekretario di estado Knops a destitui e gobierno, I no tin un gobierno demokratiko ya kaba pa tres anja, I un gobernado apunta pa Hulanda ta gobernando I no tin perspektiva ki tempu lo tin elekshon pa restora demokrasia.
Na Bonaire, ku ya kaba a wordu ilegalmente aneksa I ta bao di dominio I gobernashon Hulandes desde 10-10-10, e gobierno Hulandes a posee di tur entrada di impuesto di suidadanonan Boneriano I e gobierno lokal no tin akseso na sennan di belasting di e pueblo I no por disidi riba nan ni por pidi o hanja kuenta I responsabilidat riba esaki di gobierno Hulandes. E mesun gobierno Hulandes aki awor ta usa e krisis di COVID-19, invertiendo hopi sen den RCN su Public Relations pa promove propaganda-falsu ku Hulanda ta yudando Bonaire I promove esaki riba e otro islanan Korsou ku Aruba pa destabilisa nan gobiernonan I dividi nan pueblo, ku si nan ta bao di dominio I gobierno Hulandes, nan lo risibi yudansa pa COVID-19 sin kondishon meskos ku Bonaire.
Nos ta hasi un yamada riba tur nashon Karibense pa kondena I yuda nos para e agreshon Hulandes kontra nos pueblonan Karibense, pasobra si e Hulandesnan logra nan meta, Karibe nunka mas lo por ta un zona di paz. E re-kolonisashon di Karibe I Amerikas lo wordu pone den marcha I e destabilisashon I divishon lo plama over di henter Karibe I Americas, pasobra e Hulandesnan-Oropeo lo ta presente den tur plataformanan di Karibe I Amerika Latino I lo kontinua ku nan plan. Dikon e asuntu aki ta di suma importansia pa Karibe kompleto, ta pasobra Aruba, Korsou I Bonaire (islanan ABC) ta menos ku 15 miya for di kosta Venezolano I lo wordu usa ora ku e gera-ekonomiko di Merka kontra Venezuela sostene pa Hulanda desaroya bira un konflikto arma ku lo destabilisa henter region I pas den Karibe.
James Finies, Nos Ke Boneiru Bek


text: KRALENDIJK – Fundashon FORMA ta preparando pa aña eskolar nobo 2020-2021. Dietrich Winklaar i Cristina Dominquez Vasquez kende nan ta dosente na Fundashon FORMA, a papia na Radio Live 99.9 FM i a informá tokante e posibilidatnan ku tin di estudio. “Tin hopi interes pa sigui studia loke ta hopi importante. Di awor pa 10 di ougùstùs ta kontinuá ku inskripshon pa kuminsá skol. Tin sekshon di lès pa hende ku no por lesa skirbi bon, i tambe pa siña dominá idioma, oportunidat pa kurso kon haña i mantené trabou,i kurso pa esnan ku ya ta traha. Ta bai tin posibilidat pa por bai MBO, entre otro ta traha i studia na mes momentu. Pues tin diferente opshon ku un hende por siña i risibí nan diploma, i haña un trabou den komunidat. No tene bèrgwensa i tene bo mes patras den bida. Sali pa dilanti siña algu i kontinuá ku bida den komunidat ku un bon trabou. Si bo tin un negoshi i ta mira ku tin nesesidat pa empleadonan ta mihó den loke nan ta hasi, aserka nos. Ofisina di FORMA ta habri di 8or di mainta pa 5or di atardi durante siman i por pasa tuma informashon. Ta posibel tambe pa medio di ‘facebook’ òf na number di telefon 717-6949 pa mas informashon.”


text:
ORANJESTAD- Departamento di Labor y Investigacion (DAO) ta informa cu nan ta reanuda nan servicionan entrante dialuna 5 di oktober 2020 y ta accesibel bek via nan number di telefon central 523-7720.
Mientrastanto DAO ta sigui brinda servicio den forma digital riba e siguiente emailadresnan:▪ Entrega di personeelsregisters ta sigui conforme procedura normal via
arbeidsmarktaruba@gmail.com.▪ Mester entrega tur arbeidslijst digitalmente riba dao.arbeidsinspectie@gmail.com hunto cu documentonan relevante. Reaccion riba esaki lo ta den forma digital.▪ Pa informacion riba uitzendvergunning por manda email via daouitzend@gmail.com of yama na telefon.▪ Pa afspraak pa werkboek por yama na nos central of por manda un email riba directiearbeid@aruba.gov.aw of directiearbeid@gmail.com.▪ Pa tur otro pregunta of informacion por manda un email tambe riba directiearbeid@aruba.gov.aw of directiearbeid@gmail.com.▪ Departamento di Conflicto y Retiro ta accesibel pa informacion of intermediacion via dao.arbeidsgeschillen@gmail.com of dao.arbeidsontslag@gmail.com.
Pa update por sigui nos riba nos pagina di facebook Directie Arbeid en Onderzoek of nos website www.daoaruba.com.
E orario cu ta brinda e servicio telefonico pa conflicto lo ta di 8:00 pa 12:00 p.m. y di 1:00 pa 4:00 p.m.
Nos ta pidi disculpa pa cualkier inconvenencia cu esaki por trece cune.


text:
Hopi reklamo pa ku e site Bakuna.CW pa bakuna”
Written by Khalil Guribaldi on 20 February, 2021
Willemstad- Redakshon Di Ons News a risibi diferente jamada ku reklamo ku por subi e website ,pero eno ta na hulandes of ingles e ta full na papiamentu i no ta kompronde kon pa registra .Redakshon di Notisa Ons Radio .A Splika tur persona ku ta jama nos emisora ,pa nan por jama e helpdesk di Bakuna.cw i NO Prensa .
Apesar ku nos a risibi jamada ku ta bisa ta jama e number 9345 pero ningun persona nos ta kue telefon .
Redakshon di Ons radio Curacao ta pidi tur persona ku a jama of a duna nos un reklama .pa hasi e saki via e Sosial media di Gobiernu Di Korsou


text:
Wayaca: Diahuebs den oranan di marduga polis y ambulance ta bay cu urgencia na e Spiraal rotonde dilanti airport, pa un auto cu lo a bolter
Na yegada nan a bin compronde cu e chauffeur tabata acercando e Spiraal rotonde, net na e momento ey un cacho a sali su dilanti, pa evita di dal e cacho, ela hala y a perde control, baha caminda, dal e borchinan grandi blauw di direccionnan, ranca un palo di lus completamente y a bay cay un poco mas pariba.
E chaufeur a sali ileso di e accidente aki, pero si tabata hopi spanta y pa colmo tabata riba e dia di su cumpleaños. E daño material si tabata hopi grandi y e auto a keda total loss.


text:
ORANJESTAD, Aruba – 5 di Augustus 2017: Minister di Salud Publico, Cuido di Nos Grandinan y Deporte, Dr. Carlos “Alex” Schwengle a reuni cu varios empleado y ex empleadonan di SABA, atendiendo e problema di “schaal” di nan salario. Un proceso cu a cuminsa desde aña 2001.
Un grupo grandi di empleadonan di casnan di cuido resortando bou di SABA a haya nan confronta cu diferencia den nan nivel di salario, locual a conduci na un estudio. Lamentablemente e resultado di e estudio y ehecucion di e cambionan proponi a keda pega pa añanan largo na diferente departamento di Gobierno.
Minister Dr. Carlos “Alex” Schwengle a percura pa accion den e proyecto aki, a cana tras di e documentonan, a pidi cooperacion di coleganan Minister y cu a conduci cu porfin a keda cla.
Minister Schwengle a entrega un envelop cu e decreto gubernamental na cada un di esunnan cu mester a haya un adaptacion di salario. E tabatin un sonrisa di satisfaccion riba su cara, pasobra e tabata consciente cu e proceso a dura mucho largo.
Ministerio di Salud Publico cu colaboracion di sindicato ABV, Departamento di Recursonan Humano di Gobierno (DRH) y directiva di SABA a yega na un proposicion. Nan a dicidi di reserva 3 miyon den presupuesto y lo paga e trahadonan e atraso den un periodo di 3 aña.
E empleadonan tabata masha contento cu porfin e decision a keda tuma den Minister Raad. Awo DRH hunto cu Departamento di Financia mester traha riba ehecucion di e decision di Conseho di Minister, di cual ora pasa e presupuesto lo cuminsa paga e retraso na empleadonan.
Minister Dr. Schwengle a sigura e trahadonan cu su maneho lo keda asina aki y si Gobierno di AVP keda, por conta cu lo otorga un di 3 aña. Un di dos termino di Minister Schwengle sin duda lo inclui continuacion di reorganisacion pa cuido di grandinan y despues pa e demas instancianan di cuido cronico Aruba.
Nan kier bin cu un maneho mas profesional y cu ta haci e mehoransa di calidad posibel. Por tin mas y miho di cual SABA a haci hopi mehoracion den nan maneho. E contacto entre SABA y Minister Schwengle ta hopi bon cu otro, unda tin e palabracion cu e intramoral di cuido di grandinan lo bay bou maneho di AZV. Aworaki ta haciendo e “voorwerk” y asina cu eleccion pasa, lo cuminsa ehecuta tur trabou.
Directiva di ABV ta contento cu a yega un claridad pa cu e placa di schaal cu empleadonan tin di ricibi. President di ABV, Gina Maduro, a splica cu desde 2015 nan ta representa e empleadonan unda cu nan a topa cu e problema aki. E empleadonan tabata wardando desde 2001 pa ricibi e placa di schaal, unda cu ABV hunto cu e miembronan a sinta cu diferente departamento hunto cu SABA. E trabou pa por a logra
esaki tabata uno enorme y pa cu esaki Gina Maduro a gradici tur esnan cu a duna un man pa asina logra haya e landsbesluit aki. Nan lo cuminsa haya e pago na 2018 y esaki lo keda haci den 3 aña.
ABV ta bezig riba cu e trayecto aki pa 2 aña caba y e reaccion di e miembronan ta uno hopi contento. Esaki ta pasobra por fin nan ta mira un claridad y lo bay haya nan placa.


text:
Na aprel 1998 a lanta Fundashon pa Planifikashon di Idioma. E fundashon tin komo meta promové idiomanan relevante den nos komunidat i regulá e situashon lingwístiko. Konkretamente FPI su tarea den esaki ta pa hasi trabou preparatorio i ehekutivo relashoná ku idiomanan relevante den komunidat, manera entre otro papiamentu, hulandes, spañó i ingles. Alabes e fundashon a tuma e tareanan ku anteriormente e ofisina di gobièrnu Sede di Papiamentu tabata hasi di 1983 pa 1998.
Di e diferente idiomanan den komunidat, papiamentu ta esun ku ta haña mas tantu atenshon. Dipursi papiamentu ta e idioma di uzo general ku tin mas tantu papiadó nativo. Ta p’esei tambe e ta e idioma ku lo duna mas fruta den enseñansa, sigur na komienso di un mucha su trayektorio den enseñansa. Komo e idioma akí ta relativamente yòn, mester dediká èkstra atenshon na su profilashon.
Teniendo kuenta ku e konsiderashonnan akí, gobièrnu a fiha komo su intenshon di maneho pa duna papiamentu un papel muchu mas supstansial den komunidat i prinsipalmente enseñansa di Islanan Abou. P’esei tambe gobièrnu di Kòrsou ta e dunadó di supsidio prinsipal di FPI.
FPI ta yuda prepará proposishon di maneho i e ta sostené trabou di ehekushon di maneho. E tareanan akí ta kai bou di planifikashon di idioma. Pa loke ta trata promoshon i planifikashon di idioma FPI ta destinguí tres area di interes, esta planifikashon di státus, planifikashon di kuerpo i planifikashon di distribushon.
Ku e tres areanan di interes akí komo punto di salida, ta determiná e tres produktonan prinsipal di e instituto:
Maneho i investigashon di idioma: planifikashon di státus
FPI ta traha riba un plan pa maneho di idioma pa gobièrnu di Kòrsou. Na benefisio di planifikashon i ehekushon ta publiká resultado di investigashon di idiomanan apliká. Tambe ta promové publikashon di otronan. Asina a hasi investigashon riba atkisishon di idioma i desaroyo di vokabulario di papiamentu i hulandes, komportashon di lesamentu, letrashon i dominio di idioma en general i di komponentenan di dje.
Konservashon i modernisashon di idioma: planifikashon di kuerpo
Banda di deskripshon, registrashon i investigashon di prinsipalmente papiamentu, ta hasi hopi esfuerso pa fortifiká posishon di papiamentu komo medio di komunikashon. Pa esei ta pone atenshon riba papiamentu riba diferente nivel lingwístiko: nivel di zonido, lèter, parti di palabra, palabra, frase, teksto i uzo di idioma. Riba nivel di ortografia ta traha riba refinamentu di kontroladó elektróniko di ortografia, ku a haña e nòmber Spèlchèk.’ Riba nivel di teksto, FPI ta traha riba buki di uzo i buki di lesa. Tradukshon ta indispensabel den produkshon di teksto. Ta hasi relativamente hopi trabou di tradukshon pa instansianan den enseñansa (método, kurso), gobièrnu, negoshi i organisashon sosial.
E aktividatnan di tradukshon tin komo produkto adishonal un banko di palabra. Ku su Proyekto Tradukshon Literario, FPI, via su Reda di Traduktor, ta trata na aselerá produkshon di buki pa mucha i hóben. Alabes ta sigui forma mas tantu potensial traduktor. Ku regularidat Reda di Traduktor ta tradusí buki di prenchi pa Biblioteka Públiko. Tambe ta duna konseho i guia na eskritornan pa medio di kurso di skibimentu, tayer i konferensia. Den produkshon di teksto ta stimulá tantu produkshon di fikshon komo fakshon. Ta haña produkshon di literatura propio den forma di buki, poster, tarheta i otro material.
Idioma, enseñansa i medionan di komunikashon: distribushon di idioma
Distribushon dirigí di idioma den un nashon, generalmente ta tuma lugá via enseñansa, transmishon direkto i medionan di komunikashon. FPI ta envolví den formulashon di meta pa enseñansa di idioma i den produkshon di material pa siña idioma. Ta produsí material pa tur nivel i tipo di skol. Aktualmente, por ehèmpel, un grupo di outor ta desaroyá un buki di skol, Mosaiko, pa Formashon Básiko. Huntu ku esei FPI ta organisá kurso di ortografia i bon uzo di papiamentu pa públiko i pa rekapasitashon di maestro. Riba un base regular ta duna informashon via telefòn, foyeto, buki di informashon, programa di radio i otro medio di komunikashon. Finalmente FPI lo tin un funshon sentral riba término kòrtiku, si tene na kuenta ku papiamentu lo bai hunga un papel supstansial komo idioma di instrukshon den enseñansa di fundeshi.
Naturalmente e produktonan akí ta ligá ku idiomanan relevante den nos komunidat, manera papiamentu, hulandes, spañó i ingles.
Nos mishon ta pa promové idiomanan relevante den nos komunidat i pa regulá e situashon lingwístiko.


text:
Oranjestad-Tin biaha e decisionnan cu nos tuma awe lo por resulta di tin consecuencianan severo cu nos mester bay deal cu nan den futuro. Esaki ta netamente e caso di Gabinete Eman cual a base di decisionnan iresponsabel a crea un dilema financiero cu consecuencianan pisa y valido pa termino largo. Aña 2014 a percura pa revela e estado di un finansas deteriora na pueblo. E no ta un secreto cu awor ta pueblo ta esun cu tin cu bay paga pa e fayo flagrante cometi y esaki ta cu e famoso medidanan cual varios a wordo menciona caba. Literalmente Gabinete Eman a endueda nos pais sin tin placa y garantia cu cosnan lo bira mihor.
Medida tras di medida
For di un comunicado di Minister di Finansas nos a tuma nota di su declaracion indicando cu 2015 lo ta e aña di reto. Logicamente e no ta referi na un reto pa Gabinete Eman so pero pa e pueblo tambe. De facto e ta spiertando pueblo di Aruba pa hala faha mara den 2015 y prepara pa un serie di medida cu lo ta necesario pa scapa “pellejo” di Gabinete Eman. No mucho tempo atras for di un promer instante a expresa cu Gabinete Eman II lo no ta na merced di recomendacionnan di CFT. E realidad ta cu nos pais NO tin placa cual ta pone cu mester bay presta y crea fondo pa via di e propio desaster cu nan mes a crea. Promer Minister tawata papia di “eerst groeien dan snoeien” pero a opta pa cuminsa corta den gruponan mas vulnerabel den nos comunidad y implementa medida tras di medida riba pueblo sin cu di berdad nos pais a conoce un crecemento. Esaki ta e di varios biaha cu e ta contradeci su mes y ta kere cu pueblo lo no ripara.
Poder di compra
Den luna di december Camara di Comercio a expresa cu e decisionnan cu lo bay wordo tuma entre otro implementacion di cierto medidanan door di Gabinete Eman lo bay trece consecuencianan inflatorio pa e ciudadano. Esaki kiermen cu costo di bida lo bay sigui subi. Realidad ta cu e poder di compra ta deteriora pa hopi tempo caba y gobierno di AVP nunca a percura pa laga pueblo mantene esaki of mehor’e. Mas aleu e instancia a enfatisa cu nos nivel di divisas ta abou y cu generacion di divisas lo mester bira un prioridad pa nos maneho economico. Mientras Gabinete Eman no tin un plan real con pa diversifica nos economia y stimula crecemento nos pais lo sigui confronta dificultad. E pronosticonan di crecemento ahusta na 1.6% no ta ni cumpli cu loke mester ta un minimo di 3% pa por logra sali di e dilema financiero. Pa colmo e cifranan preliminario di 2015 ta mustra cu lo bay sigui gasta y ranca placa for di pueblo sin piedad! Ta di lamenta pasobra tur hende lo a spera cu Gabinete Eman lo a bay cuminsa “lead by example” door di reduci entre otro ministerionan, coordinadornan y gastonan innecesario di promocion. Esaki ta ehempel bibo cu Gabinete Eman semper a scoge “hancho pa nan y smal pa pueblo”.
Compromiso ta sigui
E compromiso como hoben politico ta pa continua na informa pueblo y sigur cuestiona Gabinete Eman den cada aspecto cu e ta fayando specialmente pa e parti financiero! Condenabel ta cu e berdad financiero ta algo cu AVP semper a purba na tapa, ignora of tin biaha ta haci como sifuera nada un pasa! Ta di lamenta cu tanto e parlamentarionan di fraccion di AVP como e gobernantenan nunca a papia di e desaster crea den apenas 5 aña y tampoco no a cuestiona e maneho financiero deficiente. Un cos ta sigur cu loke nan no bisa of purba na tapa bo por conta cu nos como politico opositor si lo trece esakinan na luz di dia.
Algun proposicion di MEP
Como politico nos no a solamente cuestiona pero tambe a contribui cu proposicionnan viabel cu a wordo tuma bou consideracion, entre otro alternativanan pa un proceso eficiente di paga studielening (DUO). Loke sigur nos a enfoca riba dje ta e poder di compra y netamente e mocion pa ahusta e “belastingvrij bedrag” di 20 pa 30 mil ta algo cu MEP a dedica atencion na dje y cual fraccion di MEP lo bay pone presion pa esaki wordo implementa ya cu el a haya aprobacion unanime. Sin laga afor e hecho cu nos di MEP semper a pone enfasis riba ampliacion di canasta basico cual ta un compromiso solido y nos ta convenci cu esaki lo trece alivio pa nos ciudadanonan. Un conseho cu lo mi kier duna cada ciudadano pa 2015 ta pa no haci e mesun eror cu Gabinete Eman di bay riba un “spending frenzy”, gasta loke bo no tin paso sigur e lo crea problema pa bo mes. Ta consehabel pa traha un presupuesto chikito pabo mes y categoriza/prioritiza bo gastonan segun nivel di importancia. Apesar cu 2015 ta un aña di hala faha mara e ta importante pa nos ta consciente di con nos ta gasta nos placa e aña aki. Pa termina mi kier a gradici cada un lector pa e feedbacknan ricibi durante aña 2014 y kier desea pueblo di Aruba hopi dicha, salud, amor, suerte, harmonia familiar y prosperidad den 2015.


text:
Limpiesa di playanan públiko na parti Wèst a start
Limpiesa di playanan públiko na parti Wèst a start
Willemstad – 12 di òktober 2016 – Ofisina di Turismo di Kòrsou (CTB) konhuntamente ku Ministerio di Salubridat Públiko, Medio Ambiente i Naturalesa den wikènt tras di lomba a start ku e proseso pa drecha e playanan públiko den aria di Banda Abou ku a sufri daño despues di pasashi di orkan Matthew i tambe e bientu sùit wèst ku Kòrsou a hañ’é konfrontá kuné na komienso di siman pasá.
Un kontratista a kuminsá ku e trabou di limpiesa na e diferente playanan. E playanan ku ta forma parti di e proyekto di mantenshon aki ta: Playa Kalki, Playa Grandi (Playa Piskadó), Playa Fòrti, Playa Abou (Playa Kenepa Grandi), Playa Kenepa Chikí, Playa Jeremi, Playa Lagun, Playa Sta. Cruz, Playa Daaibooi, Playa Boca Sami i Playa Wachi. Relashoná ku e trabounan di limpiesa ku ta ehersiendo na e playanan, ta bon pa públiko tene kuenta ku tin algun playa ku lo ta kompletamente aksesibel bèk dia 13 di òktober despues di mèrdia pa atardi. Ta trata aki di Playa Piskadó i Playa Daaibooi miéntras Playa Lagun, Playa Sta. Cruz i Playa Boca Sami ta parsialmente aksesibel i pa mèrdia/atardi lo ta kompletamente aksesibel. Playa Kenepa Grandi i Chikí lo ta aksesibel pa públiko entrante djabièrnè 14 di òktober parti mainta. A start mesora ku e proseso pa analisá e gastunan di reparashon di e mobilario ku tin ubiká na e diferente playanan manera palapa i bankinan.
Nota:
riba fotonan athunto un bista di e trabounan di limpiesa na e playanan públiko na parti wèst di Kòrsou


text:
Oranjestad-Na 2007 Asamblea General di Nacionan Uni a declara 15 september como Dia Internacional di Democracia.
Pa 2014 e lema lo ta “Engaging young people on Democracy”.
M’a lanta awe mainta cu hopi alegria ora mi a ripara con intenso Aruba ta celebra e dia aki.
Pa duna contenido special na observacion di e Dia di Democracia, mi a comprende cu tur instancianan relaciona cu ehercicio di democracia den nos comunidada manera, Parlamento y Gobierno, tur sindicato, UA y IPA, tur scolnan secundario y tur asociacion na Aruba a planea eventonan pa demonstra e berdadero espirito y practica di democracia.
Un gran cantidad di reunion y asamblea (oficial como informal) ta tuma lugar unda ciudadania ta practica democracia activo den tur su formanan y riba tur nivel.
Tur corant tin edicion special y tur media radial tin programanan special dedica na e tema di e Dia e aña aki, cual ta ” involvi hobenan den democracia”.
Tur bario tin reunionan di dialogo y discusion igualitario, unda tur habitante por y ta participa, tur ta scucha otro, tur ta duna nan opinion bon pensa y articula, tur ta purba di comprende otro y tene cuenta cu otro.
Reunionan unda presidentenan ta guia y no dicta den reunionan y ta guia e proceso di consulta cu otro, negocia cu otro, purba di haña otro y forma consenso cu otro.
M’a spierta!
Mi tabata soña! (atrobe)
Democracia , basicamente, ta ora un sociedad of comunidad tin un sistema di auto-gobernacion (goberna bo mes) basa riba e principio cu ciudania, individual of colectivo, tin un influencia riba y un voz ora ta decidi asuntonan di gobernacion den e convivencia.
Masha simpel bisa: cada ciudadano tin e derecho y obligacion di participa activamente den maneho general (gobernacion) di e sociedad.
Meta y principio fundamental di e sistema estatal aki ta pa percura pa biensestar y progreso di cada ciudadano y tur ciudadano, cu derecho y obligacion igual, sin exepcion y sin distincion.
Aki na Aruba nos a hereda, ( of a haña impone) un sistema estatal cu nan sa jama “democracia representativo den un monarchia constitucional” .
Esaki ta ancra den Statuut y Grondwet di Reino Neerlandes y Staatsregeling van Aruba conhunto cu leynan deriva.
E sistema aki ta basa riba y traha pa un sociedad , cultura y tiempo cu no ta existi mas na Hulanda mes, y sigur nunca tabata existi na Aruba.
Pa e mas cu 28 aña cu nos tin nos Status Aparte tin cu remarka dos punto cardinal.
E sistema y tur instancia invulcra a faya enormemente den e encargo fundamental di cuida bienestar y progreso di ciudania.
Nos convivencia a neglisha di desaroya y fortalese nos democracia den un sistema propio, activo y bibo pa henter ciudania.
E gran mayoria di nos ciudania ta kere cu democracia ke men cu bo por vota tur cuater aña y cu bo tin (supuesto) libertad di exprecion y cu tin prensa “liber”.
Ta claro cu ora paro keto djis un rato y pensa, cu democracia mester ta mas cu esey.
Malevolentenan y abusadornan a malusa e sistema combina cu cierto aspectonan di nos cultura y comunidad pa usurpa (tuma pa nan mes na forma ilicito) e podernan democratico di ciudania.
Awe nos tin (manera hopi otro pais) un democracia cu ta existi na nomber so, pero cu no ta haña ehecucion den practica.
Nos a laga elementonan aheno na democracia apodera di nos sistema y institutonan democratico y asina habri caminda pa un autocracia desaroya y (purba di) establese su mes.
Den mundo rondo di nos a bini (y tin ainda) basta dictadura cu ta basa nan poder riba un ”democracia manipula” den cual via tur tipo di maniobra (malversacion, intimidacion, corupcion, violencia, compra di voto etc) ta determina cu semper partido of Hefe na mando ta gana eleccionan na forma abrumador. ( te cu gana cu mas cu 100% di voto).
Den e casonan aki, tur instancia y institucion estatal, tur prensa y media radial y/ofotro organo priva di importancia a cai bao dominacion of infiltracion pa elementonan di partido na poder, pa asina sofocay elimina qualkier resistencia of oposicion na e poder dictatorial cu ta jama su mes democratico.
Nos ciudania neglisha nos fundacion y funcionamento democratico asina tanto cu e forsanan aheno a logra di degenera nos democracia na forma alarmante y spantoso.
Qualkier analisis critico y rigoroso di e situacion actual na Aruba lo tin cu conclui cu nos ta basta avansa riba e caminda peligroso aki.
Hopi di nos ta papia y munstra negativamente riba paisnan cercano di “democracia manufactura” manera Haiti, Venezuela, Guyana, tambe di otro pais na Afrika, Latin-America, Medio-Oriente y Asia, sin reconose kico ta pas den nos propio sociedad.
Nos mester tuma pasonan mesora pa cuminsa defende, expande y reinforsa nos espirito y practica di democracia!
Cada un di nos tin membrecia of afiliacion na por lo menos un organosacion, di Parlamento te club di domino!
Ban practica democracia activo eyden!
Ban hasi nos mes bira custumbra cu practica democracia!
Ban habri nos boca eyden, scucha otro su opinion, ban exigi esnan cu encargo y autoridad pa nan responsabilisa nan mes y duna cuenta.
Ban cuminsa biba democracia tur dia, henter dia.
Esaki ta menor cu “Happy Hour”tur dia , henter dia.
Nos tur tin cu siña democracia pa bira democratico.
Si nos cada un ta actua democraticamente, nos lo bira un sociadad, un pais democratico di berdad! Y no un pais autocratico.


text:
ORANJESTAD – Dialuna a tuma luga e entrega di premio na e finalistanan y ganadornan di e festival ‘Un Canto pa Aruba su Himno y Bandera’ cual a tuma lugar den fin di siman. Na e compleho nobo di cinema, Gloria IMAX, acompaña di algun familiar, esnan cu a sali den e finalista como tambe ganadornan absoluto den e categoria infantil, hubenil y grandi, a bini hunto pa ricibi nan premio cual a wordo otorga pa Minister di Cultura, Sra. Xiomara Maduro y tambe representante di Setar NV, Sra. Kimberly Boekhoudt. Durante e atardi aki, Minister Xiomara Maduro a haci bon uso di e oportunidad pa un bes mas expresa su gratitud na tur esnan cu a participa tanto di e categoria Infantil y Hubenil, como tambe e festival di Adulto, e ultimo un danki extra pa nan pasenshi ya cu ta despues di un aña cu por a tene e final di e festival categoria Adulto cu a keda cancela aña pasa momento cu COVID-19 a haci su entrada aki na Aruba.
Minister Xiomara Maduro ta sumamente contento di por tabata presente diasabra pa e Fesival Adulto y diadomingo e Festival Infantil y Hubenil. Dialuna tabata entrega di premio y e mandatario a duna un palabra di pabien na tur cu a sa di rindi honor na nos Himno y Bandera. Minister Xiomara Maduro ta premira pa otro aña un festival aun mas grandi ya cu otro aña lo ta e di 25 aña cu e festival ‘Un Canto pa Aruba su Himno y Bandera’ ta wordo organisa.


text:
Tarifa
No ta existi tarifa fiho den abogacia. Debi cu no tin palabracion tocante prijs, e gastonan pa contrata asistencia huridico na Aruba por varia hopi. Loke abo como cliente tin cu paga ta depende di diferente factor. Por ehempel, e embergadura y nivel di complehidad di bo problema legal ta hunga un papel importante, y tambe e interesnan financiero envolvi, e grado di urgencia y e nivel di experiencia di e abogado en cuestion. Ta bon pa di antemano bo haci cierto palabracionnan cu bo abogado tocante e gastonan di bo caso y tocante ken lo ricibi e pago di gastonan legal despues cu hues dicidi cua partido mester haya nan, anto pone e palabracionnan aki por escrito. Te asina leu cu ta posibel, for di trempan bo abogado lo duna bo un aproximacion di e gastonan total y informa bo encuanto e consecuencianan financiero di tratamento di bo caso.
Normalmente un abogado lo pone su cliente na haltura na tempo di eventual desaroyonan nobo den e caso cu por resulta den trabou adicional, ya cu esey tambe por tin influencia riba e gastonan total.
Por lo general, un declaracion di gasto ta componi di e honorario, e gastonan adicional y BBO. E honorario ta e suma cu e abogado ta factura como pago pa su trabou. Den e honorario tin tambe gastonan di overhead, manera gastonan di personal y oficina. Den mayoria di caso, bo abogado lo declara un porcentahe fiho pa gastonan di oficina.
E gastonan adicional ta gastonan cu e abogado a haci pa e caso, manera gasto di griffie, deurwaarder, biahe y estadia, rolgeld y stampia. Ta distingui entre gastonan adicional pa cua mester paga BBO y esnan liber di BBO. E principal gastonan adicional liber di BBO ta gastonan di griffie (“leges” cu mester paga e griffier pa e procedura huridico) y cierto gastonan di deurwaarder. Semper tin cu paga BBO riba e honorario di e abogado. Ta existi diferente manera cu un abogado por haci su declaracion.
Como punto di salida, ora bo gana un caso, hues lo manda e otro partido compensa bo gastonan huridico. Ta yama esaki e ‘kostenveroordeling’ (otorgamento di compensacion di gasto). E compensacion di gasto aki ta consisti di gastonan di griffie, stampia, deurwaarder, gastonan relaciona cu posibel beslag preventivo cu bo a paga, ademas di e salario di e apoderado. En principio, tur e gastonan menciona anteriormente ta wordo inclui den e kostenveroordeling den nan totalidad, cu excepcion di salario di e apoderado, locual ta sirbi como pago (esta, compensacion) di bo gastonan di abogado. Di otro banda, e suma cu hues otorga como salario di apoderado ta basa riba un asina yama ‘liquidatietarief’ cu ta significativamente mas abou cu e tarifanan cu abogadonan ta cobra actualmente. Debi na esey, hasta si bo gana e caso y hues otorga compensacion di e gastonan, den mayoria di caso e compensacion di gasto lo no cubri e honorario real cu bo mester paga bo abogado, y abo mes lo tin cu cubri un parti.
Ta existi diferente manera cu un abogado por haci su declaracion:
Tarifa pa ora:
E sistema aki ta esun mas usual, esta, e cantidad di ora cu e abogado a dedica na e caso, multiplica cu su tarifa pa ora. Un oficina di abogado por aplica un tarifa fiho pa ora of diferente tarifa pa cada tipo di abogado, dependiendo di nan nivel di experiencia. Por mara e tarifa pa ora tambe na cierto factornan manera e grado di urgencia, e nivel di experiencia necesario pa e caso, y naturalesa y peso di e caso. Tambe ta posibel pa tene cuenta cu e cliente su forsa financiero ora di fiha e tarifa pa ora. Tambe por mar’é na resultado: un tarifa mas abou den caso cu no logra e meta, y uno mas halto den caso cu si logr’e. Como promedio, e tarifanan pa ora di e diferente oficinanan di abogado na Aruba ta entre 250 y 600 florin pa ora.
Hopi biaha, oficinanan mas chikito, cu un of dos abogado, ta aplica tarifa un tiki mas abou cu esnan mas grandi y cu mas abogado. Entre otro esaki tin di haber cu e hecho cu en principio un oficina chikito tin menos gasto di overhead. Di otro banda, e oficinanan mas grandi ta argumenta cu nan tin mas experiencia na nan disposicion y cu p’esey nan tin cu dedica menos ora na un caso.
Suma fiho:
E abogado y e cliente ta palabra un suma fiho di antemano pa tur e asistencia huridico den su totalidad.
Contract anual/”kaderafspraak”:
Den e caso aki, e cliente, den mayoria di caso un empresario, ta haci palabracionnan cu e abogado tocante e declaracionnan pa casonan cu mester trata. E acuerdo aki por inclui tarifa y posibel factornan, a base di experiencia cu a adkiri den casonan anterior. Aki tambe por tene cuenta cu factornan particular, manera urgencia, conocemento specialisa y e importancia y naturalesa di e caso.
Tarifa di cobransa:
Casonan relaciona cu cobransa di debe yama “caso di cobransa”. Specificamente ora cu un abogado ta trata varios caso di cobransa pareu, usualmente ta aplica un tarifa di cobransa, cu generalmente kier men cu e tarifa consisti di un cierto porcentahe di e suma cu mester cobra.
No cure no pay:
“No cure no pay” kier men cu e cliente no ta paga gasto di abogado, sino cu enbes di esey e honorario ta un porcentahe di loke e caso produci. Si perde e caso, e abogado no ta haya nada. Na cierto paisnan, manera Hulanda, e sistema di tarifa aki ta prohibi. Esey ta debi cu den un circunstancia asina e abogado tin un interes financiero personal si e gana e caso, loke por afecta e posicion independiente cu e mester mantene. Na Aruba si e forma di declara gasto aki ta permiti.
Un combinacion di e metodonan ariba menciona tambe ta posibel. Den un caso asina, e cliente lo yega na un palabracion di antemano cu e abogado tocante e pago a base di un porcentahe di e debe, comparabel na e tarifa di cobransa, pero, por ehempel, na luga di un acuerdo “no cure no pay” ta acorda un suma minimo (fiho) of un tarifa pa ora adapta. Sa aplica e metodo aki por ehempel den casonan di “letselschade”.Scroll To Top


text:
Mi Kier Sigue den e mundu di FM Radio i Hanja Mas oportunidat
Written by Khalil Guribaldi on 6 January, 2021
WILLEMSTAD- 6 jan 2021
Mi ta super kontentu kon mi ta profila den konferensianan di prensa ,pero mi ta sinti ku mi kier bai bek den e mundu di FM Radio i Televishon .Ku mi radio online e no ta bai 100% Pero kier sigu ku emundu di Radio i Televishon, media .Mi ta aserkando varios radio emisora/Plantanan Di Televishon pero tur ta ningando pami hanja un oportunidat .Kontestanan ku mi ta hanja ta “NOS TA YEN,KOS TA MALU NOS NO POR PAGA ” .pero e kos di mas stranjo pa nos ta ku ta mira varios otro hende si hanja oportunidat pero ami komo un hoben denamiko no . Nos ta keda positivo i wak kua porta nobo ta habri pa nos,nos ta dispuesto pa sinja mas
Khalil Guribaldi


text:
KRALENDIJK – Djaluna ultimo Radio Live 99.9 FM a publiká un notisia loke a hala hopi atenshon. Ta trata di e asuntu ku ZVK ta bai disparsé. Relashoná ku e informe, ZVK ta reakshoná i konfirmá lo siguiente;
Aktualmente ZVK i Jeugd en Gezinsvoogdij CN (JGCN) ta forma parti di Direktiva di Asuntunan Internashonal na e Ministerio VWS (Ministerio di Salubridat Públiko, Bienestar i Deporte) e direktiva ta kubri salubridat na nivel mundial pa e Ministerio.
Entrante 01-01-2020 ZVK i JGCN ta bai bou di un direktiva nobo na e Ministerio di VWS.
Esaki ta e direktiva ZJCN, ku ta para pa Kuido i Hubentut Hulanda Karibense. Esaki ta kubri tur loke tin di aber ku kura i kuido pa komunidat di Boneiru, Saba i Statia.
E kambio ta krea un liña di maneho mas direkto i kòrtiku di loke esaki ta awor.
Ku esaki ta oumentá efektividat i efikasia di e servisio di ámbos departamento, ku den futuro por bai ta ubiká un edifisio.
E kambio di direktiva na Den Haag no ta trese kambio den reglanan òf empleadonan di ZVK tampoko JGCN.


text:
Corte
Home Corte
Caso Kinikini: E dos reporteronan Andrade y Espinoza a wordo scucha den corte como...
Oranjestad, Aruba: Desde 9'or y mey di mainta, Hof a cuminsa trata e caso Kinikini den, esaki despues cu e sospechosonan a apela. Ta...
Fiscal ta exigi pa mishimento y violacion di 8 dama, 5 aña di prison...
Oranjestad: Diabierna ultimo a tuma lugar den corte e caso di R. Carti. Carti ta wordo acusa di mishimento y violacion di 8 dama. Esaki...
Di dos sospechoso den caso Apollo ta sigui deteni
Ministerio Publico a pidi pa prolonga e detencion di e di dos sospechoso den e caso Apollo. Awe huez-comisario a dicidi pa prolonga e...
Masahista di inicial M.M. cu a haci actonan sexual cu dos dama mester a...
Oranjestad: Diahuebs den oranan di mainta, corte a trata un caso di un masahista di inicial M. M. pa a viola y a haci abuso...
Resumen di casonan den Corte di Prome Instancia riba 28 september 2021 y 7...
Corte di Prome Instancia 28 september 2021 Horario Sospechoso Acto Castigabel 08.30 N.A.G. G. ta wordo acusa di a viola toque de queda riba 26 di september 2020 na Jucuri. 08.40 G.A.C.P. C.P....
Resumen di casonan den Corte di Prome Instancia riba 17 september 2021
Corte di Prome Instancia 17 februari 2021 Horario Sospechoso Acto Castigabel 14.00 D.J.K. Pro forma. K. ta wordo acusa di a viola un persona den e periodo di februari 2019...
Prome sospechoso den Caso Apollo saca di detencion
Ministerio Publico a dicidi pa stop e detencion di e sospechoso K.J.G.M. awe. G.M. ta wordo deteni riba 6 di September ultimo relaciona cu...
Hoben cu a sconde arma di homber cu a wordo tira mata, condena na...
ORANJESTAD – Awe mainta Corte den Promer Instancia a condena e hoben homber A.v.d.L.(19) na 7 luna di prison. ARUBA NATIVE por a compronde cu...
Resumen di casonan den Corte di Prome Instancia riba 17 september 2021
Corte di Prome Instancia 17 september 2021 Horario Sospechoso Acto Castigabel 08.30 C-A.M-G.E.B. B. ta wordo acusa di a viola ley di droga y di preparacionnan pa traficacion di cocaine...
Resumen di casonan den Corte di Prome Instancia riba 10 september 2021 (atardi)
Corte di Prome Instancia 10 september 2021 (atardi) Horario Sospechoso Acto Castigabel 14.00 D.J.A.R. Pro forma. A.R. ta wordo acusa di a contrabandea cu hende riba 18 di mei 2021. 14.00 D.K. E.E.L. Pro...


text:
BISHITA DI PROME MINISTER NA CACIQUE ATERIMA
Updated: Feb 4
Proyecto Piloto ta duna resultado positivo den innovacion y enseñansa
Diamars 2 di februari Prome Minister Evelyn Wever-Croescompaña pa Parlamentario Edgard Vrolijk a bishita ScolPreparatorio Aterima pa mira e avancenan den innovacion, y pa haya un bista con e muchanan ta hayando les na un maneramas interacivo.
A traves di Futura, y den colaboracion cu SKOA y otrostakeholdersnan den enseñansa, den 2019 a diseña un Proyecto Piloto den educacion unda cu a inverti den entre otro eBoardspa klaslokaalnan na Cacique Macuarima Basisschool y tambeScol Preparatorio Aterima. E resultadonan te cu awo ta sumamente positivo y door di e exito actualmente ta invertiendo den un di dos Proyecto Piloto pa sigui evalua e resultadonan, innova, y haci e experencia di e muchanan nascol uno mas interactivo.
Den su recorido na e scol, Premier Wever - Croes por a mira e borchinan C-touch den e klasnan y tambe con e maestronan ta duna les a traves di e borchi. Y a keda sumamente impresionay emociona pa mira muchanan ta haya les den e forma aki. Nan tin hopi mas atencion, nan ta hopi mas envolvi cu e lesnan y e maestronan tambe cu a haci tur di nan parti pa nan por domina con pa traha cu e borchi y saca lo miho di dje pa e alumnonan.
Maritza Carion - Cabesante Scol Preparatorio Cacique Aterima a expresa di ta hopi contento cu e proyecto di FUTURA, cual ta un paso grandi pa innovacion di e scol. E muchanan awor por traha for di e pantayanan cu tatouchscreen, y e maestronan ta desaroya diferente les y actividad den klas unda cu muchanan por haci les cu e C-touch. Den futuro lo desea pa tin tablets cu por conecta na e see-touch pa e mucha por haci uzo di dje den e forma akitambe.
Sra. Carrion a informa Prome Minister di un aspectosumamente positivo di e proyecto cual ta, cu muchanan chikitoya caba ta prepara pa e avansenan digital. Pero tambe e gastonan cu tin ora di traha poster, print, lamina y uza‘kopieermachine’, tur ta baha door di haci uzo di digitalisacion. Pues un inversion cu ta wak e beneficio ribadiferente aspecto.
Por ultimo, Premier Wever - Croes a bisa: ‘Ta spera cu a traves di e desaroyo aki ta creando un fundeshi pa nos muchanan a traves di innovacion, pa nan por yega mas leu den enseñansa. Mi ta hopi agradecido na tur esnan cu a haci e proyectoposibel y un palabra di aprecio y danki na e maestronan y cabesante di Cacique Aterima pa e bunita trabou cu nan ta haci’.


text:
WILLEMSTAD – Misterioso, asina e piskadónan lokal ta yama e barkunan grandi ku den otro parti di mundu ta nabegá bou di bandera di Kòrsou. “Ken ta nabegá e barkunan aki i unda e plaka ta keda?”, asina piskadó profeshonal Edwin ‘Makambí Flameling ta puntra su mes.
Jan Sierhuis di Inspekshon Marítimo por konta ku e barkunan generalmente ta nabegá dilanti kosta di Wèst Afrika pa kue buní. “Esaki a kaba di kuminsá i mayoria di e plaka ku drenta probablemente ta invertí bèk den e proyekto”.
Entrada
Segun Ministerio di Desaroyo Ekonómiko e buní ta subi merkado di Union Oropeo (UO) espesialmente via Spaña. E entradanan direkto ta resultá den un pòst general di gobièrnu. Den futuro mester usa e plaka aki pa piskeria lokal.
E piskadónan na Kòrsou dia pa dia ta pasa mas trabou. Tin ménos piská, e reglanan ta mas severo i e gastunan ta mas haltu. Nan no ta mira masha probecho den hende strañero ku ta gana plaka bou di bandera kurasoleño. “E botonan aki no ta di Kòrsou i no ta yu di Kòrsou ta nabegá nan”, Flameling ta bisa. “Nan ta hasi negoshi ku Oropa i esaki mester trese plaka aden ma nos no ta tende nada di esaki nunka. Mi ta kere tin un otro hende ta ganando masha hopi plaka ku e kos aki.”
E Proyekto di Piskeria Internashonal ta bou di maneho di un komishon. Den e komishon aki bo ta haña entre otro ministerio di Desaroyo Ekonómiko, ministerio di Salubridat, Naturalesa i Medio Ambiente, duana i Inspekshon Marítimo. Aktualmente segun ministerio di Desaroyo Ekonómiko tin tres pa kuater barku bou di bandera kurasoleño ta nabegá serka di kosta di Wèst Afrika i Angola.
“E ministerio di Desaroyo Ekonómiko ta trahando duru na un membresia di Union Oropeo, nos mester kumpli ku tur eksigensia di atmishon”, Sierhuis ta konta. E membresia ta nesesario pasobra e kuota, esta e kantidat di barku ku ta nabegá bou di bandera kurasoleño, por oumentá solamente ora Kòrsou bira miembro. ‘Ora mas boto nabegá bou di bandera kurasoleño, ta e ora ei numa por papia di ganamentu di plaka di bèrdè mes. Por lo pronto mester invertí hopi plaka den supervishon di regla i di e botonan mes.
Segun Erwin Koense, presidente di Piskadó Profeshonal, riba tur e barkunan grandi ta strañero ta nabegá. “No ta pèrmití yu di Kòrsou di probechá di e piskeria aki”, e ta deklará rabiá.
Segun Sierhuis esaki no ta bèrdat, pero e chèns ta chikí ku yu di Kòrsou ke nabegá huntu: “Mayoria di e botonan ta traha ku personal barata di Asia i Afrika. Esaki ta paisnan di sueldi abou i Kòrsou nò. Komo kapitan di un barku grandi asina bo mester di un edukashon i e hendenan ta masha skars. Mayoria di nan ta traha algun aña i despues nan ta haña un bon trabou na tera. E skarsedat aki ta un problema mundial.”
Karchi hel
E Komishon di Piskeria Internashonal pronto lo reuní atrobe. Probablemente nan lo papia di e karchi hel ku Kòrsou a haña. A duna Kòrsou e karchi hel pasobra e supervishon di e barkunan no tabata na òrdu. Awor ministerio, huntu ku UO ta tumando medida pa mehorá esaki.
Outor: Elisa Koek


text:
WILLEMSTAD – Si den pasado Festival di Tumba tabata abarká kasi shen tumba, último añanan por nota un bahada basta aksentuá kaminda e kantidat di tumbanan a baha bou di sesenta. Segun tumberonan e tendensia negativo aki tin di haber ku un oumentu den e gastunan pa produsí tumba di karnaval.
Awendia un tumbero ku no tin banda mester disponé di por lo ménos kuater mil florin pa e por partisipá den Festival di Tumba. E suma aki ta pa produsí e tumba so, sin konta e vestuario i otro materialnan ku e tumbero ta usa durante su presentashon. Segun eks Reina di Tumba, Elia Isenia, e kostonan haltu ta afektando prinsipalmente e talentonan hóben ku den nan mayoria no ta disponé di hopi sèn. “E areglo di e tumba so ya ta salibo riba mil florin”, Elia Isenia ta remarká.
Un reportahe di José Manuel Dias


text:
GOBIERNO DI ARUBA TA PIDI PARLAMENTO SOSTEN PA YEGA NA ACUERDO CU HULANDA (Parti 2)
Prome Minister sra. Evelyn Wever – Croes, dialuna mainta a duna Parlamento un update di e negociacionnan cu ta andando cu Hulanda y a elabora riba e cambionan substancial cu Gobierno di Aruba a logra cu Hulanda.
Cual e cambionan aki ta? (enfocando riba 4 punto importante)
1. E diferente puntonan di accion cu mester wordo encamina pa reconstrui nos economia; e asina yama landspakket, lo wordo regla den un ‘onderlinge regeling’, un acuerdo mutuo, no den e rijkswet.
2. Lo bin un articulo nobo cu ta stipula cu e entidad hunto cu e Minister President di e Pais lo fiha e prioridadnan di e landspakket y lo prepara e asina yama uitvoeringsagenda. Cu esaki pues ta ancra den ley cu e entidad no por dicidi riba su mes y tur cos ta bay den consulta cu e Pais.
3. Ta bin un areglo di evaluacion cu dentro di 3 aña cu e entidad ta existi, e comision di evaluacion lo tin dos miembro di nos Pais, y un miembro di Hulanda. A traves di e comision aki lo haci evaluacion y recomendacionnan pa si mester ahusta e rumbo di e trabounan di e entidad.
4. Ta bin un articulo nobo den e ley cu ta regla e curason di tur loke nos tabata kier pa wordo regla: e autonomia di Gobierno y Parlamento ta salvaguardia. E articulo nobo aki ta stipula cu e entidad cu lo asisti nos den reconstruccion di nos Pais, lo no mina e autoridadnan ni di Parlamento ni di Gobierno. Esaki awor ta ancra den ley, y esaki nos ta considera e logro mas grandi aworaki!
“Esakinan ta e cambionan cu a determina e diferencia pa asina nos acepta e condicionnan”, Prome Minister a duna di conoce enfatisando cu Gobierno ta den espera di Hulanda.
“Awor, nos ta en espera di e pakete di texto nobo, esaki tin poco tardansa pasobra Hulanda su team tabata concentra riba Corsou. Awe Corsou ta keda cla, y despues nos lo manda e textonan mesora pa Parlamento por tuma nota di nan y gustosamente nos ta bolbe bin Parlamento pa scucha e opinion di Parlamento riba e pakete y e cambionan, sra. Evelyn Wever - Croes a splica.
“Covid a dal Aruba hopi duro. E problemanan financiero cu Covid a causa e aña aki, pero tambe sigur e siguiente dos añanan, ta enorme. Realidad ta cu nos so no por sali for di e abismo cu Covid a crea, nos mester di ayudo. Den bida ta pasa cu hasta esnan mas independiente, esnan mas orguyoso, mester pidi ayudo cierto momento. Pidi ayudo no ta señal di debilidad, e ta señal di forsa, pasobra nos ta pidi e ayudo aki temporal, pa nos por sali mas fuerte di e crisis aki. Nos ta convenci cu e cambionan cu tin aworaki riba papel, lo yuda pa Aruba por sali hopi mas lihe for di e crisis aki.
Nos lo haya asistencia, placa pa inversion, fiansa na 0 porciento y pa 2 aña largo refinanciamiento lo bay ta na 0 porciento. Algo cu Gobiernonan a purba pa hopi aña pero no a logra.
Mi ta spera cu Gobierno por conta cu e sosten di Parlamento den e trayecto importante aki pa cada ciudadano di nos pais. Ban trece trankilidad pa nos ciudadanonan cu tanto tin mester di dje, y especialmente ban crea oportunidadnan di progreso y bienestar pa un y tur. Di e forma aki nos por cuminsa reconstrui nos Pais. Aruba ta di nos tur, y ta nos mester saca Aruba padilanti, Prome Minister sra. Evelyn Wever - Croes a termina bisando.


text: KRALENDIJK – Djarason 23 di oktober partido polítiko Union Patriótiko Boneriano a selebrá 50 aña di eksistensia. Anochi tabatin un Santu Sakrifisio di misa pa yama Dios danki pa eksistensia di partido. E selebrashon Eukarístiko tabata na parokia San Bernardo. Diferente persona di prinsipio di e partido kolo bèrdè tabata presente. Pader Vikario Santiago Malagon a afisiá i entre otro el a menshoná den predikashi ku Hesus a bisa ku e hende no sa e dia ku E ta regresá. “Boso no sa e dia ku yu di hende ta bini. Mester ta semper kla pa e yegada. Nos tur tin responsabilidat. Mester keda responsabel i fiel. Hasi bon i stima otro. Kada bes nos hasi bon, nos ta hasi otro kontentu i ta Dios su deseo. Si bo ta fiel na Dios, bo no mester tin miedo,” entre otro pader Santiago a menshoná.


text:
Ta haña skelet di un man humano den area di Baya beach
Ta haña skelet di un man humano den area di Baya beach. Den oranan di ayera un homber ku tabata kieru ku su kacho dado momentu a mira e kacho ku un wesu den su boka ta kore rond. Ora ela bai paga mas tinu di loke a kacho tin den su boka. A resulta di un wesu hopi straño. Awe de oranan di atardi a bati alarma i pone polis na altura i e prome patruya ku a yega a konstata ku ta trata di un wesu di man humano. Mes ora a start un investigashon den e area. Nos ta keda pendinga pa raport di polis.


text:
Den luna di December e cobransa di Setar ta algo cu tawata hopi den discusion mey mey di pueblo. Pa ta specifico e cobransa tawata mustra algo cual den nos opinion ta inhusto mirando e ilustracion di BBO y Health tax riba e factura.
Si nos haci un comparacion entre un recibo di november 2014 cu ta ilustra un suma di 205 florin y uno di December, bo lo nota un diferencia di biaha. Remarcabel ta cu den e recibo di november 2014 Setar no a agrega BBO riba e suma aki. De facto den e suma ta inclui e suma di BBO caba. Loke a resulta den un sorpresa ta e hecho cu e recibo cu lo mester wordo paga den luna di januari 2015 ta mustra cu tanto e BBO y e Health tax ta aparece (riba e mesun suma di 205 florin) riba e recibo. Pues loke tawata mester ta inclui caba a resulta di bira un suma di 4% en total riba e servicio di comunicacion.
Nos tin entendi cu Setar lo ta paga alrededor di 3 miyon florin na belasting y cu esaki lo tin como efecto cu un suma di 5 miyon adicional lo mester bay wordo paga totalisando 8 miyon den caha di gobierno. Esaki mester wordo treci padilanti pasobra e no mester sosode di e forma aki nificando cu no tin hustificacion. E unico cos cu mester a wordo haci ta agrega e 1% di Health tax riba factura. Nos fraccion den pasado durante tratamento di e ley di “health tax” aki a señala cu gobierno no a percura pa informa comercio manera debe ser.


text:
Confrontacion na Dam di Tanki Flip -- ORANJESTAD (AAN): Na papiamento tin un dicho cu ta bisa, e mucha no ta bringa pa e kiniki, sino pa e regla di wega.
Wel a sosode un escenario na e famoso dam di Tanki Flip, caminda un poco mas e situacion por a sali for di man, ora cu persona cu tin su cunucu pega cu e dam, a bay reclama un cunukero cu diariamente ta yega cu su truck pa chica awa di e dam.
En realidad e awa aki ta gratis pa tur cunukero, pero den su opinion, mirando cu e cunukero asiatico ta chica awa di 4 te 5 biaha pa dia, esaki ta trece un situacion inhusto (‘unfair’) cu ta pone cu cierto momento e cunukero cu tin su cunucu cerca di e dam, su fuse a hera bula.
Esey a socede, debi cu e cunukero eybanda ta pensando cu e cunukero asiatico ta abusando di e situacion y debi cu e ta chicando e awa asina hopi biaha pa dia, e ta pone cu e nivel di awa den dam ta bahando demasiado lihe, cu e posibilidad cu e awa ta caba y lo bira un problema serio pa e cunukeronan eybanda, cu tambe ta usa e awa aki pa nan plantacion.
Nan ta opina esey, djis basa riba e grandura di e tanki y e truck cu e cunukero asiatico ta usa pa recoge awa.
Esey ta un indicacion fuerte tambe cu e cunukero asiatico aki no ta chica e awa pa su cunuco so, sino ta parce cu e lo ta haciendo negoshi cu e awa. Ya caba informacion a circula cu e cunukero asiatico ta worde bendi na 10 cent pa liter, pues si e truck ta carga 6.000 liter di awa y ta chica 5 biaha pa dia, ta 30.000 liter di awa e ta bay cune tur dia y si bo converti esey na Florin, ta basta placa tin envolvi den e negoshi aki pa dia.
No ta conoci kico a pasa, pero un poco rato despues cu e cunukero asiatico a caba di chica awa na e dam, a bin un tractor tipo backoe y a cera e caminda cu ta worde uza pa bay na e dam.
https://diario.aw/categories/noticia/general/cunukeronan-ta-reclamando-otro-cu-ta-pone-nivel-di-dam-baha-demasiado-rapido#sigProIdc7910ec792


text:
WILLEMSTAD.- Parlamentario Norberto Ribeiro di Kòrsou di Nos Tur ta reakshoná riba e esfuerso ku presidente di Parlamento Giselle Mc William a hasi pa trese union bèk den Parlamento di Kòrsou.
Manera ta konosí for di 4 di yanüari parlamentarionan di MFK i Kòrsou di Nos Tur no a partisipá den reunion públiko ni komishon sentral mas. Resientemente Mc William a purba pa deliberá ku e partidonan pa nan lo partisipá den reunion di parlamento atrobe.
Ribeiro: “Mc William a papia ku nos, pero e no a konvensé mi. El a splika ku e ke kuminsá di nobo. Pero na mi opinion e ta traha na mesun manera ku su predesesor Humphrey Davelaar. E ta usa e mesun manera diktatorial.” Ribeiro ta splika ku e ta un hòmber ku ta respetá reglanan i leinan.
Su punto ta ku lidernan di partido MFK, Kòrsou di Nos Tur i Movementu Progresivo huntu ku parlamentario independiente Eduard Braam i parlamentario di Pueblo Soberano Melvin “Mac” Cijntje den un karta na presidente di Parlamento a puntra pa akshonnan ku tin ku tuma lugá pa lanta Komishon Smart Zoning konforme moshon aprobá dor di Parlamento djabièrnè 25 di novèmber 2016. Den e karta, mandá dia 23 di yanüari 2017, a puntra Mc William pa tuma stapnan nesesario ku tin di tuma lugá pa por kaba e proseso di lanta e komishon. A pidi Mc William pa apuntá e punto di agènda pa aprobá proposishon pa lanta e komishon i tambe aprobá e ‘instellingsbesluit’ di e komishon riba djárason 25 di yanüari 2017. I despues apuntá e punto di agènda den reunion públiko pa instalá e komishon ofisialmente djaweps 26 di yanüari 2017. Pero esaki no a sosedé.
Ribeiro: “Mi a splika Mc William ku segun reglamentu di Ordu komo presidente e mester ehekutá desishon ku Parlamento a tuma. Ku otro palabra no tin niun otro opshon pa presidente pa instalá e komishon. Mc William ta bin ku tur sorto di splikashon, pero te ainda e ta ninga deseo di Parlamento.”
Bron: Extra


text:
Prome comentarionan na urna 20 awe mainta, St. Dominicus College na Playa ta mustra cu hende no sa pa ken nan lo vota. Diferente persona den rij ta bisa cu lo dicidi na ultimo den stemhok. Un persona ta puntra nos reportero cu un poco desesperacion pa conseha ki e mester vota. Pafo dos simpatisante di MEP y un di AVP ta cuminda hende y hari cu otro. Nan mester keda riba distancia pasobra no mag di haci propaganda dentro di 50 meter di un urna.
Hende no mester warda largo, e urna ta traha eficiente ora nos ta dal un bista paden. Sinembargo tin cu ta keha si di e calor y cu nan mester para un rato den solo. “Nan por a pone tent”, un ciudadano ta keha. Riba lista cu gobierno a emiti por mira cu 1141 persona por vota na urna na St. Dominicus College.


text:
Nada
Contact tracing malesa contagioso
Descripcion
Ta haci contact tracing, cu otro palabra ta busca y test e pareha/partner di e persona cu un malesa sexual contagioso, pa check si e por a keda contagia. Depende di e malesa ta haci test di sanger, cultivo of test di cuero. Control ta sosode na cas cerca e persona concerni of na oficina di Servicio pa Combati Malesa Contagioso (Dienst Besmettelijke Ziekten).
Unda pa pidi'e? / Mas informacion na
Cerca e enfermeronan di Servicio pa Combati Malesa Contagioso (Dienst Besmettelijke Ziekten)
Kico mi tin di hiba cu mi?
Cuanto tempo ta dura pa hay'e?
Ta depende di e momento cu e doctor cu ta trata e pacient ta raporta e caso na e enfermeronan di Servicio pa Combati Malesa Contagioso.


text:
Haya yiu
Si bo haya yiu bo no mester informa APFA di esaki. Si bo fayece, bo yiunan soltero bou di 18 aña di edad, bo yiunan soltero cu ta studiando ainda of bo yiunan incapacita pa traha, bou di 25 aña di edad, ta haya un pensioen. E pensioen pa huerfano ta 1/7 parti di e pensioen di biehes, aunke cu bo no a logra acumula un pensioen completo ainda. Tin un maximo na e total di pensioen di huerfano. Bo por lesa e reglanan den e areglo di NPR 2014.
Lesa mas tocante pensioen di huerfano na ‘Fayecimento’.